				|

		52014PC0666

			Pasiūlymas TARYBOS SPRENDIMAS dėl doko mokesčio taikymo Prancūzijos atokiausiuose regionuose tvarkos /* COM/2014/0666 final - 2014/0308 (CNS) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Atokiausiems Sąjungos regionams taikomos
Sutarties dėl Europos Sąjungos veikimo (SESV) nuostatos. Tačiau
Prancūzijos atokiausi regionai nepatenka į PVM ir akcizų
direktyvų teritorinę taikymo sritį.
Pagal SESV nuostatas, visų pirma pagal
jos 110 straipsnį, Prancūzijos atokiausiuose regionuose vietos
produktų iš esmės neleidžiama apmokestinti kitaip, nei žemyninės
Prancūzijos, kitų valstybių narių ar trečiųjų
šalių kilmės produktų. Vis dėlto dėl nuolatinių sunkumų,
kurie daro neigiamą poveikį atokiausių regionų socialinei
ir ekonominei padėčiai, SESV 349 straipsnyje (buv. EB sutarties
299 straipsnio 2 dalis) numatyta galimybė šiems regionams
nustatyti konkrečias priemones. Šios priemonės susijusios su
įvairiomis politikos kryptimis, tarp kurių – mokesčių
politika.
Doko mokestis yra netiesioginis mokestis,
taikomas į Prancūzijos atokiausius regionus atvežamoms ir
importuojamoms prekėms. Jis iš esmės vienodai taikomas vietoje
gaminamiems produktams ir kitokiems  produktams (produktams iš žemyninės
Prancūzijos, kitų valstybių narių ar
trečiųjų šalių).
Vis dėlto 2004 m. vasario 10 d. Tarybos
sprendimu 2004/162/EB (iš dalies pakeistu 2008 m. birželio 9 d. Tarybos
sprendimu 2008/439/EB ir 2011 m. liepos 19 d. Tarybos
sprendimu 448/2011/ES), priimtu remiantis EB sutarties 299 straipsnio
2 dalimi, Prancūzijai leidžiama iki 2014 m. liepos 1 d. taikyti
mažesnį doko mokestį tam tikriems Prancūzijos atokiausiuose
regionuose (išskyrus Sen Marteną) gaminamiems produktams arba juos nuo
tokio mokesčio atleisti. Minėto sprendimo priede pateiktas
produktų, kuriems galima taikyti mažesnį mokestį arba kuriuos
galima nuo jo atleisti, sąrašas. Vietoje gaminamiems ir kitiems produktams
taikomo mokesčio tarifo skirtumas, priklausomai nuo produktų, negali
būti didesnis nei 10, 20 ar 30 procentinių punktų.
To skirtingo apmokestinimo tikslas –
kompensuoti atokiausių regionų patiriamus sunkumus, dėl
kurių kyla gamybos sąnaudos, taigi ir vietoje gaminamų
produktų grynoji kaina. Jei nebūtų specifinių
priemonių, vietiniai produktai būtų mažiau konkurencingi nei
tie, kurie atvežami iš kitur, net atsižvelgus į vežimo išlaidas.
Todėl tęsti vietos gamybą, kurios sąnaudos didesnės,
taptų sudėtingiau.
Be to, Tarybos sprendimas 2004/162/EB
pagal 2014 m. kovo 11 d. Tarybos sprendimą 2014/162/ES
pradėtas taikyti Majotui nuo 2014 m., kai Majotas tapo atokiausiu
regionu, ir pastarajame sprendimu yra nustatyti produktai, kurie gali būti
skirtingai apmokestinti taikant doko mokestį, ir apmokestinimo ribos.
Pagaliau, kad Komisija galėtų baigti
Prancūzijos prašymo nagrinėjimą, 2014 m. birželio 12 d.
Tarybos sprendimu 378/2014/ES Tarybos sprendimo 2004/162/EB
galiojimas pratęstas šešiems mėnesiams – nuo 2014 m. liepos
1 d. iki 2014 m. gruodžio 31 d.
Šio pasiūlymo tikslas – nustatyti
teisinę bazę, kuri būtų taikoma doko mokesčiui nuo
2015 m. sausio 1 d. iki 2020 m. gruodžio 31 d. Juo dar
kartą šešiems mėnesiams pratęsiamas Tarybos
sprendimo 2004/162/EB galiojimo laikotarpis, kad Prancūzija
turėtų laiko perkelti į nacionalinę teisę naujo
Tarybos sprendimo nuostatas, ir nustatoma nauja teisinė bazė,
taikytina nuo 2015 m. liepos 1 d. iki 2020 m. gruodžio
31 d.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
2004 m. vasario 10 d. Tarybos
sprendimu 2004/162/EB (iš dalies pakeistu 2008 m. birželio 9 d.
Tarybos sprendimu 2008/439/EB, 2011 m. liepos 19 d. Tarybos sprendimu
448/2011/ES,  2014 m. kovo 11 d. Tarybos sprendimu 2014/162/ES ir
2014 m. birželio 12 d. Tarybos sprendimu  378/2014/ES) Prancūzijai
leidžiama iki 2014 m. gruodžio 31 d. taikyti mažesnį doko
mokestį tam tikriems Prancūzijos atokiausiuose regionuose (išskyrus
Sen Marteną) gaminamiems produktams arba juos nuo tokio mokesčio
atleisti. Minėto sprendimo priede pateiktas produktų, kuriems galima
taikyti mažesnį mokestį arba nuo jo atleisti, sąrašas. Vietoje
gaminamiems ir kitiems produktams taikomo mokesčio tarifo skirtumas,
priklausomai nuo produktų, negali būti didesnis nei 10, 20 ar 30
procentinių punktų.
Sprendime 2004/162/EB nurodytos
konkrečių priemonių nustatymo priežastys: atokumas,
priklausomybė nuo žaliavų ir energijos išteklių, būtinumas
kaupti didesnes atsargas, maža vietos rinka, žemas eksporto lygis ir kt.
Dėl visų šių sunkumų didėja gamybos sąnaudos,
todėl didėja vietoje gaminamų produktų savikaina; šie
produktai, netaikant konkrečių priemonių, būtų mažiau
konkurencingi, palyginti su iš kitur įvežamais produktais, netgi
atsižvelgiant į pastarųjų produktų pristatymo į
užjūrio departamentus išlaidas. Todėl tęsti vietos gamybą
taptų sudėtingiau. Sprendime 2004/162/EB nurodytos konkrečios
priemonės buvo parengtos siekiant didinti vietos pramonės
konkurencingumą ir taip ją sustiprinti.
Prancūzijos institucijos mano, kad
sunkumai, su kuriais susiduria Prancūzijos atokiausi regionai, neišnyko,
todėl keliuose 2013 m. sausio 25 – birželio 7 d.
siųstuose raštuose ji paprašė Europos Komisijai, kad po 2014 m.
liepos 1 d. ir iki 2020 m. gruodžio 31 d. būtų toliau
taikoma diferencijuoto apmokestinimo sistema, panaši į tą, kuri
galioja šiuo metu. Prancūzijos institucijos teigia, kad išvardytieji
sunkumai yra nuolatiniai, kad Tarybos sprendimu 2004/162/EB nustatyta
apmokestinimo tvarka leido išsaugoti, o tam tikrais atvejais – išplėtoti
vietos gamybą, ir nesuteikė pranašumo naudą gavusioms
įmonėms, nes apskritai produktų importas, kuriam taikomas
skirtingas apmokestinimas, nesiliovė augęs.
Produktų, kuriems Prancūzijos
institucijos norėtų taikyti diferencijuotus mokesčius,
sąrašų patikrinimas buvo ilgai trunkantis ir sudėtingas darbas:
reikėjo išnagrinėti kiekvienam produktui taikomo diferencijuoto
mokesčio pagrindimą, jo proporcingumą ir įsitikinti, ar
toks diferencijuotas mokestis nepažeidžia Sąjungos teisinės sistemos,
įskaitant vidaus rinką ir bendrąją politiką,
vientisumo ir nuoseklumo.
Tas darbas užtruko ilgai dėl didelio
susijusių produktų skaičiaus (keli šimtai) ir didelio kiekio
informacijos, kurią reikia surinkti apie susijusių produktų
rinkos struktūrą: ar produktai gaminami vietoje, ar vykdomas
didelės apimties importas (įskaitant iš žemyninės
Prancūzijos ir kitų valstybių narių), kuris gali trukdyti
tęsti vietos gamybą, ar vietos gamybai nesudarytos monopolio arba
beveik monopolio sąlygos, kaip paaiškinamos papildomos gamybos sąnaudos,
dėl kurių vietos produktai tampa mažiau patrauklūs už
importuotuosius; be to, reikėjo patikrinti, ar diferencijuoto
apmokestinimo taikymas suderinamas su kitomis Sąjungos politikos
kryptimis.
Kadangi vietos produktų, kuriems
būtų taikomas doko mokestis, nėra, nėra tikslinga juos
įtraukti į sąrašų produktų, kuriems būtų
taikomas skirtingas apmokestinimas. Nustatant, kurie produktai gaminami
vietoje, paprastai nurodytos kiek įmanoma tikslesnės muitinės
Kombinuotosios nomenklatūros pozicijos. Tačiau, kai nebuvo galima
nustatyti tikslesnių nei keturių skaitmenų muitinės
nomenklatūros pozicijų, tam tikrais atvejais produktams, kurie
įtraukti į esamus produktų, kuriems gali būti taikomas
skirtingas apmokestinimas, sąrašus, buvo išsaugotos keturių skaitmenų
muitinės nomenklatūros pozicijos. Tokiu atveju įmanoma, kad
išlaikytosios keturių skaitmenų muitinės pozicijos apima ir šiek
tiek tų produktų, kurie nėra gaminami vietoje.
Papildomų gamybos sąnaudų,
kurias siekiama kompensuoti skirtingu apmokestinimu, kaitos vertinimo klausimu
Prancūzijos institucijos dėl kiekvieno produkto arba dėl
kiekvienos produktų grupės, kai kelių produktų gamybos
sąnaudos panašios, pateikė papildomų išlaidų, kurios tenka
vietos įmonėms, įvertinimą (nelygu atvejis): tiekimo
išlaidos, darbo užmokestis, didesnės energijos išlaidos, didesnės
eksploatacijos išlaidos, nepakankamas produkcijos įrangos panaudojimas,
didesnės finansinės išlaidos. Patikrinus nustatyta, kad
apskaičiuotos papildomos sąnaudos nebuvo mažesnės už
papildomą apmokestinimą, kurio prašo Prancūzijos institucijos.
Tarybos sprendimo pasiūlyme, kaip ir
Tarybos sprendime 2004/162/EB numatyta leisti Prancūzijai iki
2020 m. gruodžio 1 d. atleisti nuo doko mokesčio tam tikrus
produktus, kurie gaminami Prancūzijos atokiausiuose regionuose (išskyrus
Sen Marteną), arba tiems produktams jį sumažinti. Minėto
sprendimo priede pateiktas produktų, kuriems galima taikyti mažesnį
mokestį arba nuo jo atleisti, sąrašas. Vietoje gaminamiems ir kitiems
produktams taikomo mokesčio tarifo skirtumas, priklausomai nuo
produktų, negali būti didesnis nei 10, 20 ar 30 procentinių
punktų. Priedo A dalyje išvardijami produktai, kuriems taikomo
mokesčio tarifo skirtumas negali viršyti 10 procentinių punktų,
B dalyje – kuriems taikomo  mokesčio tarifo skirtumas negali viršyti 20
procentinių punktų, o C dalyje – kuriems taikomo  mokesčio
tarifo skirtumas negali viršyti 30 procentinių punktų.
Priede išvardyti produktai didžia dalimi tie
patys, kaip ir Tarybos sprendimo 2004/162/EB priede išvardyti produktai.
Tačiau išsamiai išnagrinėjus sąrašus kai kurie produktai buvo
išbraukti, nes jie nebuvo ar nebebuvo gaminami vietoje. Tačiau į
sąrašus įtraukti produktai, kurių nebuvo Tarybos
sprendimo 2004/162/EB priede, bet buvo pradėta juos naujai gaminti
arba jų gamyba buvo išplėtota. Galiausiai, siekiant atsižvelgti
į sąnaudų kaitą, tam tikri produktai sąrašuose
palikti, tačiau pakeistas jų apmokestinimo skirtumas: padidintas
(pavyzdžiui, perkėlus iš priedo A dalies į B dalį) arba
sumažintas (pavyzdžiui, perkėlus iš priedo C dalies į B dalį).
Pagal dabartines taisykles nuo doko mokesčio galima atleisti smulkiuosius
vietos gamintojus, kurių metinė apyvarta mažesnė kaip 550 000
eurų. Prancūzija išreiškė pageidavimą sumažinti atleidimo
nuo mokesčio ribą iki 300 000 EUR. Tačiau kartu su tuo
apmokestinimo doko mokesčiu ribos sumažinimu ji taip pat paprašė
supaprastinti įmonių, kurių metinė apyvarta mažesnė
kaip 300 000 EUR, atleidimo nuo mokesčio sąlygas. Pagal
siūlomą tvarką, veiklos vykdytojams, kurių metinė
apyvarta yra mažesnė už tą ribą, doko mokestis nebūtų
taikomas. Kita vertus, jie negalėtų atskaityti šio mokesčio
sumos pirkimo metu. Taigi ši tvarka PVM srityje panaši į specialią
smulkaus verslo įmonėms skirtą schemą, kuri nustatyta
2006 m. lapkričio 28 d. direktyvos 2006/112/EB (PVM
direktyvoje) 282 ir tolesniuose straipsniuose. Todėl tokia tvarka atrodo
nepriekaištingai. Šiuo atveju pagal pasiūlymo 1 straipsnį
Prancūzija taikytų mažesnį mokestį visiems veiklos
vykdytojams, kurių apyvarta yra ne mažesnė negu 300 000 EUR,
arba juos nuo jo atleistų.
Siekiant derėjimo su Sąjungos teise
tenka atsisakyti taikyti skirtingą apmokestinimą maisto produktams,
už kuriuos skiriama pagalba, numatyta 2013 m. kovo 13 d. Europos
Parlamento ir Tarybos reglamento (ES) Nr. 228/2013, kuriuo nustatomos specialios
žemės ūkio priemonės atokiausiems Sąjungos regionams, III
skyriuje, ypač dėl specialios tiekimo tvarkos. Šios priemonės
tikslas – neleisti, kad dėl doko mokesčiu subsidijuojamų
produktų didesnio apmokestinimo nedingtų ar nesumažėtų
pagal specialią tiekimo tvarką teikiamos finansinės pagalbos
žemės ūkiui poveikis. To siekdamos Prancūzijos valdžios
institucijos sutiko, kad iš produktų, kuriems galėtų būti
taikomas skirtingas apmokestinimas, sąrašų būtų išbraukti
visi produktai, kuriems 2015 metams bus prašoma taikyti specialią
tiekimo tvarką.
Reikalavimai dėl mokesčio paskirties
padeda siekti Sprendime 2004/162/EB jau nustatytų tikslų remti
Prancūzijos užjūrio departamentų socialinę ir
ekonominę plėtrą. Teisiškai įpareigojama, kad pajamos iš
šio mokesčio turi būti įtrauktos į Prancūzijos
užjūrio departamentų ekonomikos ir mokesčių sistemos
išteklius ir panaudojamos pagal ekonominės ir socialinės plėtros
strategiją, į kurią įeina parama vietos veikloms skatinti.
Pasiūlyme numatyta dar kartą 6
mėnesiams, iki 2015 m. birželio 30 d., pratęsti
Sprendimo 2004/162/EB galiojimo laikotarpį. Ta priemonė suteiks
Prancūzijai laiko, kurio reikia norint perkelti į savo
nacionalinę teisę naujo Tarybos sprendimo nuostatas.
Nustatoma, kad naujoji tvarka galios penkerius
metus ir šešis mėnesius. Tačiau reikės įvertinti jos
rezultatus. Todėl Prancūzijos institucijos turės Komisijai ne
vėliau kaip 2017 m. gruodžio 31 d. pateikti ataskaitą
dėl apmokestinimo tvarkos taikymo, kad būtų galima patikrinti
taikytų priemonių poveikį, jų indėlį išlaikant,
skatinant ir plėtojant vietos ekonominės veiklos rūšis, turint
omenyje atokiausiems regionams iškylančius sunkumus, ir ar
mokesčių lengvatos, kurias Prancūzija suteikė vietoje
gaminamiems produktams, vis dar yra reikalingos ir proporcingos. Remdamasi ta
ataskaita, Komisija pateiks Tarybai ataskaitą ir prireikus pasiūlymą,
kuriuo siekiama pritaikyti šio sprendimo nuostatas, kad būtų
atsižvelgta į padarytas išvadas.
Siekiant išvengti teisinės spragos, šis
sprendimas taikomas nuo 2015 m. liepos 1 d.
Tarybos sprendimas neturi įtakos galimam
Sutarties 107 ir 108 straipsnių taikymui,
3.           TEISINIAI PASIŪLYMO
ASPEKTAI
Siūlomų
veiksmų santrauka
Leisti
Prancūzijai Prancūzijos atokiausiuose regionuose (Gvadelupoje,
Gvianoje, Martinikoje, Majote ir Reunjone) taikyti mažesnį doko
mokestį tam tikriems vietoje pagamintiems produktams arba juos nuo jo
atleisti.
Teisinis
pagrindas
SESV 349
straipsnis.
Subsidiarumo
principas
Tik Taryba yra
įgaliota pagal SESV 349 straipsnį priimti atokiausiems regionams
skirtas konkrečias priemones siekiant šiems regionams priderinti
Sutarčių taikymo, įskaitant bendrose politikos srityse,
sąlygas, turint omenyje tai, kad nuolatinės kliūtys neigiamai
veikia atokiausių regionų socialinę ir ekonominę
padėtį.
Todėl
pasiūlymas atitinka subsidiarumo principą.
Proporcingumo
principas
Pasiūlymas
atitinka proporcingumo principą dėl toliau nurodytų
priežasčių.
Jis taikomas tik
produktams, dėl kurių buvo pateikti įrodymai, susiję su
didesnėmis vietoje gaminamų produktų gamybos sąnaudomis.
Be to, didžiausias
mokesčių skirtumas, siūlomas kiekvienam šiame pasiūlyme
nurodytam produktui, yra apribotas iki to, kas būtina, siekiant atlyginti
didesnes atitinkamų vietos produktų gamybos sąnaudas. Todėl
į Prancūzijos atokiausius regionus importuojamiems produktams
tenkanti mokesčių našta yra ne didesnė, nei būtina siekiant
atsverti mažesnį vietoje gaminamų produktų konkurencingumą.
Pasirinkta priemonė
Siūloma
priemonė – Tarybos sprendimas.
Kitos
priemonės nebūtų tinkamos, nes
nukrypti leidžiančios nuostatos, kurias
leidžiama taikyti vadovaujantis SESV 349 straipsniu, pateikiamos Tarybos
sprendimuose.
4.           POVEIKIS BIUDŽETUI
Pasiūlymas neturi poveikio Sąjungos
biudžetui.
2014/0308 (CNS)
Pasiūlymas
TARYBOS SPRENDIMAS
dėl doko mokesčio taikymo
Prancūzijos atokiausiuose regionuose tvarkos
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 349 straipsnį,
atsižvelgdama į Europos Komisijos
pasiūlymą,
teisėkūros procedūra priimamo
akto projektą perdavus nacionaliniams parlamentams,
atsižvelgdama į Europos Parlamento
nuomonę[1],
laikydamasi specialios teisėkūros
procedūros,
kadangi:
(1)       pagal Sutarties nuostatas,
taikomas atokiausiems Sąjungos regionams, kuriems priklauso
Prancūzijos užjūrio departamentai, iš esmės neleidžiama
skirtingai apmokestinti vietos ir žemyninės Prancūzijos ar kitų
valstybių narių kilmės produktų. Vis dėlto dėl
nuolatinių sunkumų, kurie daro neigiamą poveikį
atokiausių regionų socialinei ir ekonominei padėčiai,
Sutarties 349 straipsnyje numatyta galimybė šiems regionams nustatyti
konkrečias priemones;
(2)       todėl siekiant nustatyti
Sutarties taikymo šiuose regionuose sąlygas turėtų būti
priimtos konkrečios priemonės. Priimant priemones reikia atsižvelgti
į konkrečius tų regionų ypatumus ir ribotas jų
galimybes, bet nepažeisti Bendrijos teisinės tvarkos, taip pat vidaus
rinkos ir bendrų politikos krypčių vientisumo bei darnos.
Sutarties 349 straipsnyje išvardyti sunkumai, kurie tenka Sąjungos
atokiausiems regionams: atokumas, priklausomybė nuo žaliavų ir
energijos išteklių, būtinumas kaupti didesnes atsargas, maža vietos
rinka, žemas eksporto lygis ir kt. Dėl visų šių sunkumų
didėja gamybos sąnaudos, todėl didėja vietoje gaminamų
produktų grynoji kaina; šie produktai, netaikant konkrečių
priemonių, būtų mažiau konkurencingi, palyginti su iš kitur
įvežamais produktais, netgi atsižvelgiant į pastarųjų
produktų atvežimo į užjūrio departamentus išlaidas. Taigi
tęsti gamybą vietoje taptų sunkiau. Todėl būtina imtis
specifinių priemonių siekiant pagerinti vietinės pramonės
konkurencingumą ir taip ją sustiprinti. Tarybos
sprendimu 2004/162/EB Prancūzijai iki 2014 m. gruodžio 31 d.
leidžiama, siekiant atkurti vietoje gaminamų produktų
konkurencingumą, atleisti nuo doko mokesčio tam tikrus produktus,
gaminamus atokiausiuose  regionuose (Gvadelupoje, Gvianoje, Martinikoje ir
Reunjone), o nuo 2014 m. sausio 1 d. – ir Majote, arba tą
mokestį jiems sumažinti. Minėto sprendimo priede pateiktas
produktų, kuriems galima taikyti mažesnį mokestį arba nuo jo
atleisti, sąrašas. Vietoje gaminamiems ir kitiems produktams taikomo
mokesčio tarifo skirtumas, priklausomai nuo produktų, negali
būti didesnis nei 10, 20 ar 30 procentinių punktų;
(3)       Prancūzija paprašė
nuo 2015 m. sausio 1 d. toliau taikyti tvarką, panašią į
tą, kuri nustatyta Sprendimu 2004/162/EB. Prancūzija teigia, kad
išvardytieji sunkumai yra nuolatiniai ir kad Sprendimu 2004/162/EB
nustatyta apmokestinimo tvarka leido išsaugoti, o tam tikrais atvejais –
išplėtoti vietos gamybą ir nesuteikė pranašumo naudą
gavusioms įmonėms, nes apskritai produktų importas, kuriam
taikomas skirtingas apmokestinimas, nesiliovė augęs;
(4)       tuo tikslu Prancūzija
perdavė Komisijai penkis produktų, kuriems ji ketina taikyti
skirtingą apmokestinimą, kuris skirtųsi 10, 20 ar 30
procentinių punktų priklausomai nuo to, ar produktai vietiniai ar ne,
sąrašų komplektus (po vieną kiekvienam atitinkamam atokiausiam
regionui – Gvadelupai, Gvianai, Martinikai, Majotui ir Reunjonui). Tai
netaikoma Prancūzijos atokiausiam regionui Sen Martenui;
(5)       šiuo sprendimu
įgyvendinamos Sutarties 349 straipsnio nuostatos ir Prancūzijos
institucijoms leidžiama taikyti diferencijuotą aomokestinimo tvarką
produktams, kurių atveju jos pateikė įrodymus, kad, pirma, tokie
produktai gaminami vietoje, antra, prekių įvežama daug (taip pat iš
žemyninės Prancūzijos ir kitų valstybių narių),
todėl gali kilti kliūčių tęsti vietos gamybą;
trečia, vietos produktų gamybos sąnaudos yra didesnės,
palyginti su iš išorės įvežamais produktais, todėl vietos
produktai pabrangsta ir taip nukenčia vietoje gaminamų produktų
konkurencingumas. Leidžiamas apmokestinimo skirtumas neturėtų
būti didesnis už įrodytas didesnes gamybos sąnaudas. Taikant
šiuos principus bus sudarytos sąlygos įgyvendinti Sutarties 349
straipsnio nuostatas neviršijant to, kas būtina, nesuteikiant
nepagrįsto pranašumo vietoje gaminamiems produktams, kad nebūtų
pakenkta Sąjungos teisinės tvarkos vientisumui ir nuoseklumui,
išvengiant konkurencijos iškraipymo vidaus rinkoje ir išsaugant valstybės
pagalbos srities politiką;
(6)       siekiant supaprastinti
smulkaus verslo įmonių prievoles, nuo mokesčio atleidžiami
veiklos vykdytojai, kurių apyvarta yra ne mažesnė negu
300 000 EUR, arba jiems taikomas mažesnis to mokesčio tarifas.
Veiklos vykdytojai, kurių metinė apyvarta yra mažesnė už tą
ribą, nėra apmokestinami doko mokesčiu, tačiau negali
atskaityti šio mokesčio sumos pirkimo metu;
(7)       be to, siekiant derėjimo
su Sąjungos teise tenka atsisakyti taikyti skirtingą
apmokestinimą maisto produktams, už kuriuos skiriama pagalba, numatyta
Europos Parlamento ir Tarybos reglamento (ES) Nr. 228/2013[2] III skyriuje. Šios
nuostatos tikslas – neleisti, kad dėl doko mokesčiu
subsidijuojamų produktų didesnio apmokestinimo nedingtų ar
nesumažėtų pagal specialią tiekimo tvarką teikiamos
finansinės pagalbos žemės ūkiui poveikis;
(8)       reikalavimai dėl
mokesčio paskirties padeda siekti Sprendime 2004/162/EB jau nustatytų
tikslų remti Prancūzijos užjūrio departamentų
socialinę ir ekonominę plėtrą. Teisiškai privaloma pajamas
iš šio mokesčio įtraukti į Prancūzijos užjūrio
departamentų ekonomikos ir mokesčių sistemos išteklius ir
panaudoti jas pagal ekonominės ir socialinės plėtros
strategiją, į kurią įeina parama vietos veiklai skatinti;
(9)       būtina 6 mėnesiams,
iki 2015 m. birželio 30 d., pratęsti Sprendimo 2004/162/EB
galiojimo laikotarpį. Tas terminas sudarys sąlygas Prancūzijai
perkelti šį sprendimą į nacionalinę teisę;
(10)     nustatoma, kad tvarka galios
penkerius metus ir šešis mėnesius iki 2020 m. gruodžio 31 d. – ši
data sutampa su terminu, kai nustos būti taikomos dabartinės
regioninės valstybės pagalbos gairės. Vis dėlto pirmiau reikės
įvertinti šios tvarkos taikymo rezultatus. Todėl Prancūzija ne
vėliau kaip iki 2017 m. gruodžio 31 d. pateiks Komisijai
ataskaitą dėl 1 straipsnyje nurodytų priemonių taikymo, kad
būtų galima patikrinti taikytų priemonių poveikį ir
jų indėlį išlaikant, skatinant ir plėtojant vietos
ekonominės veiklos rūšis, atsižvelgiant į atokiausiems regionams
iškylančias kliūtis. Ataskaita bus siekiama patikrinti, ar
mokestinės lengvatos, kurias Prancūzija nustatė vietoje
gaminamiems produktams, neviršija to, kas visiškai neišvengiama, ir ar lengvatos
tebėra būtinos ir proporcingos. Joje turės būti
išanalizuota, kaip galiojanti tvarka paveikė kainų lygį
Prancūzijos atokiausiuose regionuose. Remdamasi ta ataskaita, Komisija
pateiks Tarybai ataskaitą ir prireikus pasiūlymą, kuriuo
siekiama pritaikyti šio sprendimo nuostatas, kad būtų atsižvelgta
į išvadas;
(11)     siekiant išvengti
teisinės spragos, šį sprendimą būtina taikyti nuo
2015 m. liepos 1 d.;
(12)     šis sprendimas neturi
įtakos galimam Sutarties 107 ir 108 straipsnių taikymui,
PRIĖMĖ ŠĮ SPRENDIMĄ:
1 straipsnis
1.           Nukrypstant nuo Sutarties 28,
30 ir 110 straipsnių, Prancūzijai leidžiama iki 2020 m. gruodžio
31 d. priede pateikto sąrašo produktams, kurie atokiausiuose
regionuose, kaip apibrėžta Sutarties 349 straipsnyje, Gvadelupoje, Gvianoje,
Martinikoje, Reunjone ir Majote gaminami vietoje, netaikyti doko mokesčio
arba taikyti šį mokestį sumažintą.
Šis mokesčio netaikymas arba sumažinimas turi
atitikti atitinkamų atokiausių regionų ekonominės ir
socialinės plėtros strategiją, atsižvelgiant į jos pagrindus
Sąjungos teisėje, ir padėti skatinti veiklą vietoje be
neigiamos įtakos prekybos sąlygoms, kurios prieštarautų bendram
interesui.
2.           Atsižvelgiant į
panašiems produktams ne iš atitinkamų atokiausių regionų
taikomą apmokestinimo tarifą, dėl straipsnio 1 dalyje
nurodytų mokesčio netaikymo arba sumažinimo susidaręs tarifo
skirtumas negali būti didesnis kaip:
a) 10 procentinių punktų priedo A dalyje
išvardytiems produktams;
b) 20 procentinių punktų priedo B dalyje
išvardytiems produktams;
c) 30 procentinių punktų priedo C dalyje
išvardytiems produktams.
Prancūzija įsipareigoja, kad priede
nurodytiems produktams taikomas atleidimas nuo mokesčio arba mažesnis
mokesčio tarifas neviršytų nuošimčio, kuris visiškai
neišvengiamas siekiant išsaugoti, paskatinti ir plėtoti vietos
veiklą.
3.           Prancūzija atleidžia nuo
mokesčio tuos veiklos vykdytojus, kurių metinė apyvarta yra ne
mažesnė negu 300 000 EUR, arba jiems nustato mažesnį
mokesčio tarifą, kaip nustatyta dviejose pirmesnėse dalyse.
Veiklos vykdytojams, kurių metinė apyvarta yra mažesnė už
tą ribą, doko mokestis netaikomas.
2 straipsnis
Prancūzijos institucijos taiko tą
pačią, kaip ir vietoje pagamintiems produktams, apmokestinimo
tvarką produktams, kuriems taikoma speciali tiekimo tvarka pagal
Reglamento (ES) Nr. 228/2013 III skyrių.
3 straipsnis
Prancūzija nedelsdama praneša Komisijai
apie straipsnio 1 dalyje nurodytą apmokestinimo tvarką.
Prancūzija ne vėliau kaip iki
2017 m. gruodžio 31 d. pateikia Komisijai ataskaitą dėl 1
straipsnyje nurodytų priemonių taikymo, nurodydama taikytų
priemonių poveikį ir jų indėlį išlaikant, skatinant ir
plėtojant vietos ekonominės veiklos rūšis, turint omenyje
atokiausiems regionams iškylančias kliūtis.
Remdamasi ta ataskaita, Komisija pateikia
Tarybai ataskaitą ir prireikus pasiūlymą.
4 straipsnis
Sprendimo 2004/162/EB su pakeitimais,
padarytais 2014 m. birželio 12 d. Sprendimu 378/2014/ES, 1
straipsnio 1 dalyje data „2014 m. gruodžio 31 d.“ keičiama
„2015 m. birželio 30 d.“.
5 straipsnis
1–3
straipsniai taikomi nuo 2015 m. liepos 1 d.
4
straipsnis taikomas nuo 2015 m. sausio 1 d.
6 straipsnis
Šis sprendimas
skirtas Prancūzijos Respublikai.
Priimta Briuselyje
                                                                       Tarybos
vardu
                                                                       Pirmininkas
[1]               OL C ..., …, p. .
[2]               2013 m. kovo 13 d. Europos Parlamento ir
Tarybos reglamentas (ES) Nr. 228/2013, kuriuo nustatomos specialios žemės
ūkio priemonės atokiausiems Sąjungos regionams ir panaikinamas
Tarybos reglamentas (EB) Nr. 247/2006 (OL L 78, 2013 3 20, p. 23).
PRIEDAS
A.
Produktų, nurodytų 1 straipsnio 2 dalies a punkte, sąrašas pagal
Bendrojo muitų tarifo nomenklatūrą[1]
1. Gvadelupos atokiausias regionas
0105 11, 0201, 0203, 0207, 0208,
0305 49 80, 0702, 0705 19, 0706 10 00 10,
0707 00 05, 0709 60 10, 0709 60 99, 1106,
2103 30 90, 2103 90 30, 2209 00 91, 2505,
2712 10 90, 2804, 2806, 2811, 2814, 2853 00 10, 3808,
4407 10, nuo 4407 21 iki 4407 29, 4407 99,
7003 12 99, 7003 19 90, 7003 20, 8419 19.
2. Gvianos atokiausias regionas
0105 11, 0702,
0709 60, 0805, 0807, 1006 20, 1006 30, 2505 10,
2517 10, 3824 50, 3919, 3920 43, 3920 51, 6810 11,
7215, 7606 (išskyrus 7606 91), 9405 60.
3. Martinikos atokiausias regionas
0105 11, 0105 12, 0105 15, 0201,
0203, 0207, 0208 10, 0209, 0305, 0403 (išskyrus 0403 10), 0405, 0706,
0707, 0709 60, 0709 99, 0710 (išskyrus 0710 90), 0711, nuo
0801 11 iki 0801 19, 0802 90, 0803, 0804 30, 0804 50,
0805, 0809 10, 0809 40, 0810 30, 0810 90, 0812, 0813,
0910 91, 1102, 1106 20, 1904 10, 1904 20, 2001, 2005
(išskyrus 2005 99), 2103 30, 2103 90, 2104 10, 2505, 2710,
2711, 2712, 2804, 2806, 2811 (išskyrus 2811 21), 2814, 2836,
2853 00 10, 2907, 3204, 3205, 3206, 3207, 3401, 3808, 3820,
4012 11, 4012 12, 4012 19, 4401, nuo 4407 21 iki
4407 29, 4408, 4409, 4415 20, 4421 90, 4811, 4820, 6306 12,
6306 19, 6306 30, 6902, 6904 10, 7006, 7003 12,
7003 19, nuo 7113 iki 7117, 7225, 7309, 7310 (išskyrus 7310 21),
7616 91, 7616 99, 8402 90, 8419 19, 8902, 8903 99,
9406.
4. Majoto atokiausias regionas
0407, 0702, 0704 90 90, 0705 19,
0709 99 10, 0707 00 05, 0708 90, 0709 30,
0709 60, 0709 93 10, 0709 99 60, 0714, 0801 11,
0801 12, 0801 19, 0803, 0804 30, 0805 10, 0904 11,
0904 12, 0905, 1806, 2309 90 (išskyrus 2309 90 96),
3925 10 00, 3925 90 80, 3926 90 90,
3926 90 97, 6901, 6902, 9021 21 90.
5. Reunjono atokiausias regionas
0105 11, 0105 12, 0105 13,
0105 15, 0207, 0208 10, 0208 90 30, 0208 90 98,
0209, 0301, 0302, 0303, 0304, 0305, 0403, 0405 (išskyrus 0405 10),
0406 10, 0406 90, 0407, 0408, 0601, 0602, 0710, 0711 90 10,
0801, 0803, 0804, 0805, 0806, 0807, 0808, 0809, 0810, 0811, 0812, 0813, 0904,
0909 31, 0910 99 99, 1101 00 15, 1106 20,
1108 14, 1604 14, 1604 19, 1604 20, 1701, 1702, 1903, 1904,
2001, 2002 10, 2004 10 10, 2004 10 91,
2004 90 50, 2004 90 98, 2005 10, 2005 20,
2005 40, 2006, 2007 (išskyrus 2007 99 97 10),
2103 20, 2103 90, 2104, 2201, 2309 90 (išskyrus
2309 90 35 ir 2309 90 96 90), nuo
2710 19 81 iki 2710 19 99, 3211, 3214, 3402, 3403 99,
3505 20, 3506 10, 3808 92, 3808 99, 3809, 3811 90,
3814, 3820, 3824, 3921 11, 3921 13, 3921 90 90,
3925 10, 3926 90, 4009, 4010, 4016, 4407 10, 4409 10,
4409 21, 4409 29, 4415 20, 4421, 4811, 4820, 6306, 6801,
6811 89, 7007 29, 7009 (išskyrus 7009 10), 7312 90, 7314
(išskyrus 7314 20), 7314 39, 7314 41, 7314 49 ir
7314 50, 7606, 8310, 8418 50, 8418 69, 8418 91,
8418 99, nuo 8421 21 iki 8421 29, 8471 30, 8471 41,
8471 49, 8537, 8706, 8707, 8708, 8902, 8903 99, 9001,
9021 21 90, 9021 29, 9405, 9406, 9506 21, 9506 29,
9619.
B. Produktų,
nurodytų 1 straipsnio 2 dalies b punkte, sąrašas pagal Bendrojo
muitų tarifo nomenklatūrą
1. Gvadelupos atokiausias regionas
0302, 0306 15, 0306 16, 0306 19,
0307 91, 0307 99, 0403, 0407, 0409, 0807 11,
0807 19 90, 1601, 1602 41 10, 1604 20 10, 1806 31,
1806 32 10, 1806 32 90, 1806 90 31,
1806 90 60, 1901 20, 1902 11, 1902 19, 1905, 2105,
2106, 2201 90, 2202 10, 2202 90, 2207 10, 2208 40,
2309 90 (išskyrus 2309 90 31 30, 2309 90 51 ir
2309 90 96 90), 2523 29, 2828, 3101, 3102 90,
3103 90, 3104 20, 3105 20, 3208, 3209, 3305 10, 3401, 3402,
3406, 3917 (išskyrus 3917 10 10), 3919, 3920, 3923, 3924 10,
3925 10, 3925 30, 3925 90, 3926 90, 4418 10,
4418 20, 4418 90, 4818 10, 4818 20, 4818 30,
4818 90, 4821 10, 4821 90, 4823 40, 4823 61,
4823 69, 4823 70 10, 4910, 4911 10, 6303 12,
6303 91, 6303 92 90, 6303 99 90, 6306 12,
6306 19, 6306 30, 6810 (išskyrus 6810 11 10), 7213 10,
7213 91 10, 7214 20, 7214 99 10, 7308 30,
7308 40, 7308 90 59, 7308 90 98, 7309 00 10,
7310 10, 7310 21 11, 7310 21 19, 7310 29, 7314
(išskyrus 7314 12), 7610 10, 7610 90 90,
7616 99 90, 9001 40, 9404 10, 9404 21,
9406 00 20.
2. Gvianos atokiausias regionas
0201, 0203, 0204, 0206 10 95,
0206 10 98, 0206 30, 0206 80 99, 0207 11,
0207 13, 0207 41, 0207 43, 0208 10, 0208 90 10,
0208 90 30, 0209 10 90, 0209 90, 0210 11,
0210 12, 0210 19, 0210 99, 0302, 0303 89, 0304,
0305 39 90, 0305 49 80, 0305 59 80,
0305 69 80, 0306 17, 0403 10, 0406 10, 0406 40,
0406 90, 0901, išskyrus 0901 90, 1601, 1602, nuo 1604 11 iki
1604 20, nuo 1605 10 iki 1605 29, nuo 1605 52 iki
1605 54, 1905, 2001 90 10, 2001 90 20,
2001 90 40, 2001 90 70, 2001 90 92,
2001 90 97, 2006 00 10, 2006 00 31,
2006 00 35, 2006 00 38 81,
2006 00 38 89, 2006 00 91,
2006 00 99 99, 2008 11, 2008 99 (išskyrus
2008 99 48 19, 2008 99 48 99, 2008 99 49 80),
2103, 2105, 2106 90 98, 2201, 2202, 2208 40, 2309 90
(išskyrus 2309 90 96 90, 2309 90 96 30,
2309 90 31 30, 2309 90 35, 2309 90 43, 2309 90 41 20,
2309 90 41 80 ir 2309 90 51, 2828 90,
3208 90, 3209 10), 3402, 3809 91, 3923 (išskyrus 3923 10,
3923 40 ir 3923 90), 3925, 3926 90, 4201, 4817, 4818,
4819 40, 4819 50, 4819 60, 4820 10, 4821 10,
4823 69, 4823 90 85, 4905 91, 4905 99, 4909, 4910,
4911, 5907, 6109, 6205, 6206, 6306 12, 6306 19, 6307 90 98,
6802 23, 6802 29, 6802 93, 6802 99, 6810 19, 6815,
7006 00 90, 7009, 7210, 7214 20, 7214 99, 7216, 7301, 7306,
7308 10, 7308 30, 7308 90, 7309, 7310 (išskyrus
7310 21 11 ir 7310 21 19), 7314, 7326 90 98,
7411, 7412, 7604, 7607, 7610 10, 7610 90, 7612 10,
7612 90 30, 7612 90 80, 7616 91, 7616 99, 7907,
8211, 8421 21 00 90, 8537 10, 9404 21, 9405 20,
9405 40.
3. Martinikos atokiausias regionas
0210 11, 0210 12, 0210 19,
0210 20, 0210 99 41, 0210 99 49, 0210 99 51,
0210 99 59, 0302, 0303, 0304, 0306, 0307, 0403 10, 0406 10,
0406 90 50, 0407, 0408 99, 0409, 0601, 0602, 0603, 0604, 0702,
0704 90, 0705, 0710 90, 0807, 0811, 1601, 1602, 1604 20,
1605 10, 1605 21, 1605 62, 1702, 1704 90 61,
1704 90 65, 1704 90 71, 1806, 1902, 2005 99, 2105, 2106,
2201, 2202 10, 2202 90, 2208 40, 2309 (išskyrus
2309 90 96 30), 2517 10, 2523 21, 2523 29,
2811 21, 2828 10, 2828 90, 3101, 3102, 3103, 3104, 3105, 3208,
3209, 3210, 3211, 3212, 3213, 3214, 3215, 3303, 3304, 3305, 3402, 3406,
3917,3919, 3920, 3921 11, 3921 19, 3923 21, 3923 29,
3923 30, 3924, 3925, 3926 10, 3926 30, 3926 90 92,
4418 10, 4418 20, 4418 90, 4818 10, 4818 20,
4818 30, 4818 40, 4818 90, 4819, 4821, 4823, 4902,
4907 00 90, 4909, 4910, 4911 10, 6103, 6104, 6105, 6107,
6109 10, 6109 90 20, 6109 90 90, 6203, 6204, 6205,
6207, 6208, 6805, 6810 11, 6810 19, 6810 91, 6811 81,
6811 82, 7015 10, 7213, 7214, 7217, 7308, 7314, 7610, 8421 21,
8708 21 90, 8708 99 97, 8716 40, 8901 90 10,
9021 21, 9021 29, 9401 30, 9401 51, 9401 59, 9401 69,
9401 71, 9401 79, 9401 90, 9403, 9404 10, 9404 21,
9405 60.
4. Majoto atokiausias regionas
0301, 0302, 0303, 0304, 0305, 4407, 4409, 4414,
4418, 4419, 4420, 4421, 4819, 4821, 4902, 4909, 4910, 4911, 7003, 7005, 7210,
7212 30, 7216 61 90, 7216 91 10, 7301, 7308 30 7312, 7314, 7326 90 98, 7606,
7610 10, 8310, 9401 69, 9401 90 30, 9403 20 80,
9403 40, 9406 00 31, 9406 00 38.
5. Reunjono atokiausias regionas
0306 11, 0306 16, 0306 17,
0306 21, 0306 26, 0306 27, 0307 11, 0307 19,
0307 59, 0409, 0603, 0604 20 40, 0604 90 91, 0604
90 99, 0709 60, 0901 21, 0901 22, 0910 11,
0910 12, 0910 30, 0910 91 10, 0910 91 90,
1516 20, 1601, 1602, 1605,1704, 1806, 1901, 1902, 1905, 2005 51,
2005 59, 2005 99 10, 2005 99 30, 2005 99 50,
2005 99 80, 2008 (išskyrus 2008 19 19 80,
2008 30 55 90, 2008 40 51 90,
2008 40 59 90, 2008 50 61 90,
2008 60 50 90, 2008 70 61 90,
2008 80 50 90, 2008 97 59 90 ir
2008 99 49 80), 2105, 2106 90, 2208 40, 2309 10,
3208, 3209, 3210, 3212, 3301 12, 3301 13, 3301 24, 3301 29,
3301 30, 3401 11, 3917, 3920, 3921 90 60, 3923, 3925 20,
3925 30, 4012, 4418, 4818 10, 4819 10, 4819 20, 4821,
4823 70, 4823 90, 4909, 4910, 4911 10, 4911 91,
7216 61 10, 7308 (išskyrus 7308 90), 7309, 7310, 7314 20,
7314 39, 7314 41, 7314 49, 7314 50, 7326, 7608, 7610,
7616 91, 7616 99 90, 8419 19, 8528 51, 8528 71,
8528 72, 8528 73, 9401 (išskyrus 9401 10 ir 9401 20), 9403,
9404 10, 9506 99 90.
C.
Produktų, nurodytų 1 straipsnio 2 dalies c punkte, sąrašas pagal
Bendrojo muitų tarifo nomenklatūrą
1. Gvadelupos atokiausias regionas
0901 21, 0901 22, 1006 30,
1006 40, 1101, 1701, 2007, 2009 (išskyrus 2009 11 99 98,
2009 49 99 90, 2009 79 19 90, 2009 89 69 90,
2009 89 73 90, 2009 89 97 99,
2009 90 59 39 ir 2009 90 59 90), 2208 70[2], 2208 90[3], 7009 91,
7009 92.
2. Gvianos atokiausias regionas
1702, 2007, 2009 (išskyrus
2009 11 99 98, 2009 31 19 99,
2009 49 99 90, 2009 89 36 90,
2009 81 99 90 ir 2009 90 98 80), 2203,
2208 70[4],
2208 90[5],
4403 49, 4403 99 95, 4407 22, 4407 29,
4407 99 96, 4409 29 91, 4409 29 99,
4418 10 10, 4418 10 90, 4418 20 10,
4418 20 80, 4418 40, 4418 50, 4418 60, 4418 90,
4420 10, 9403 40 10, 9406 00 11, 9406 00 20,
9406 00 38.
3. Martinikos atokiausias regionas
0901 21, 0901 22, 1006 30,
1006 40, 1101 00 11, 1101 00 15, 1701, 1901, 1905,
2006 00 10, 2006 00 35, 2006 00 91, 2007
(išskyrus 2007 10 99 15, 2007 99 33 15 ir
2007 99 39 29), 2008, išskyrus 2008 20 51,
2008 50 61 90, 2008 60 50 10,
2008 80 50 90, 2008 93 93 90, 2008 97
51 90, 2008 97 59 90, 2008 99 48 94,
2008 99 48 99, 2008 99 49 80 ir
2008 99 99 90, 2009 (išskyrus 2009 11 99 96,
2009 11 99 98, 2009 19 98 99,
2009 29 99 90, 2009 39 39 19,
2009 39 39 99, 2009 49 30 91, 2009 49 30 99,
2009 49 91 90, 2009 69 51 10,
2009 79 11 91, 2009 79 11 99,
2009 89 97 99[6],
2009 89 99 99[7]
ir 2009 90 59 90[8]),
2203, 2204 29, 2205, 2208 70[9],
2208 90[10],
7009 91, 7009 92, 7212 30, 9001 40.
4. Majoto atokiausias regionas
0401, 0403, 0406, 1601, 1602, 1901, 1905, 2105,
2201, 2202, 2203, 3301 29 11, 3301 29 31, 3401, 3402,
9404 29 90.
5. Reunjono atokiausias regionas
0905 10, 1512 19, 1514 19 90,
1515 29, 2009 (išskyrus 2009 11 99 96,
2009 19 98 99, 2009 29 99 90,
2009 39 31 19, 2009 69 19 10, 2009 69 51 10,
2009 79 19 90, 2009 79 98 20, 2009 89 69 90[11],
2009 89 73 90, 2009 89 97 99[12],
2009 89 99 99[13],
2009 90 51 80 ir 2009 90 59[14]), 2202 10,
2202 90, 2203, 2204 21 79, 2204 21 80,
2204 21 83, 2204 21 84, 2204 29 83,
2204 29 84, 2206 00 59, 2206 00 89, 2208 70[15], 2208 90[16], 2402 20, 7113,
7114, 7115, 7117, 7308 90, 9404 21 10, 9404 21 90,
9404 29 10, 9404 29 90.
[1]               1987 m.
liepos 23 d. Tarybos reglamento (EEB) Nr. 2658/87 dėl tarifų ir
statistinės nomenklatūros bei dėl Bendrojo muitų tarifo (OL
L 256, 1987 9 7, p. 1) su paskutiniais pakeitimais, padarytais 2013 m.
spalio 4 d. Komisijos įgyvendinimo reglamentu (ES) Nr. 1001/2013
(OL L 290, 2013 10 31), I priedas.
[2]               Tik išš romo pagaminti produktai, priskirti prie 2208 40
pozicijos.
[3]               Tik išš romo pagaminti produktai, priskirti prie 2208 40
pozicijos.
[4]               Tik išš romo pagaminti produktai, priskirti prie 2208 40
pozicijos.
[5]               Tik išš romo pagaminti produktai, priskirti prie 2208 40
pozicijos.
[6]               Kai produkto refraktometrinis indeksas yra daugiau nei
20 Brix.
[7]               Kai produkto refraktometrinis indeksas yra daugiau nei
20 Brix.
[8]               Kai produkto refraktometrinis indeksas yra daugiau nei
20 Brix.
[9]               Tik išš romo pagaminti produktai, priskirti prie 2208 40
pozicijos.
[10]             Tik išš romo pagaminti produktai, priskirti prie 2208 40
pozicijos.
[11]             Kai produkto refraktometrinis indeksas yra daugiau nei 20
Brix.
[12]             Kai produkto refraktometrinis indeksas yra daugiau nei 20
Brix.
[13]             Kai produkto refraktometrinis indeksas yra daugiau nei 20
Brix.
[14]             Kai produkto refraktometrinis indeksas yra daugiau nei 20
Brix.
[15]             Tik išš romo pagaminti produktai, priskirti prie 2208 40
pozicijos.
[16]             Tik išš romo pagaminti produktai, priskirti prie 2208 40
pozicijos.


Svarbus teisinis pranešimas

|

52007PC0402

Pasiūlymas Tarybos sprendimas dėl leidimo pateikti į rinką produktus, kurių sudėtyje yra, jie susideda arba pagaminti iš genetiškai modifikuotų kukurūzų 1507xNK603 (DAS-Ø15Ø7-1xMON-ØØ6Ø3-6), pagal Europos parlamento ir Tarybos reglamentą (EB) Nr. 1829/2003 (Autentiški tik tekstai prancūzų, olandų ir anglų kalbomis)  /* KOM/2007/0402 galutinis */

	[pic] | EUROPOS BENDRIJŲ KOMISIJA |Briuselis, 11.7.2007KOM(2007) 402 galutinisPasiūlymasTARYBOS SPRENDIMASdėl leidimo pateikti į rinką produktus, kurių sudėtyje yra, jie susideda arba pagaminti iš genetiškai modifikuotų kukurūzų 1507xNK603 (DAS-Ø15Ø7-1xMON-ØØ6Ø3-6), pagal Europos Parlamento ir Tarybos reglamentą (EB) Nr. 1829/2003(Autentiški tik tekstai prancūzų, olandų ir anglų kalbomis)(pateikta Komisijos)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra, jie susideda arba pagaminti iš genetiškai modifikuotų 1507xNK603 kukurūzų,. 2004 m. rugsėjo 27 d. Pioneer Overseas Corporation and Dow AgroSciences Europe kompetentingoms Jungtinės Karalystės institucijoms pateikė prašymą dėl šių produktų pateikimo į rinką pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas apima ir kitų produktų, kurių sudėtyje yra arba jie susideda iš 1507xNK603 kukurūzų, pateikimą į rinką naudoti ta pačia paskirtimi kaip ir bet kuriuos kitus kukurūzus, išskyrus auginimą.2006 m. gegužės 12 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba pagaminti iš 1507xNK603 kukurūzų, aprašytų prašyme, pateikimas į rinką turės nepageidaujamą poveikį žmonių ar gyvūnų sveikatai ar aplinkai[1]. Pateikdama nuomonę EMST padarė išvadą, kad buvo galima naudoti pavienių atvejų duomenis pagrindžiant produktų saugą, ir apsvarstė visus konkrečius valstybių narių iškeltus klausimus bei problemas, kurie buvo pateikti konsultuojantis su nacionalinėmis kompetentingomis institucijomis, kaip nustatyta to reglamento 6 straipsnio 4 dalyje ir 18 straipsnio 4 dalyje.Atsižvelgiant į šias aplinkybes, Komisijos sprendimo projektas, kuriuo leidžiama pateikti į Bendrijos rinką produktus, kurių sudėtyje yra, jie susideda arba pagaminti iš genetiškai modifikuotų 1507xNK603 kukurūzų, 2007 m. birželio 8 d. buvo pateiktas balsavimui Maisto grandinės ir gyvūnų sveikatos nuolatiniam komitetui. Komitetas nuomonės nepateikė: penkiolika valstybių narių (214 balsų) balsavo už, aštuonios valstybės narės (83 balsai) balsavo prieš ir keturios valstybės narės (48 balsai) susilaikė.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma gali priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASdėl leidimo pateikti į rinką produktus, kurių sudėtyje yra, jie susideda arba pagaminti iš genetiškai modifikuotų kukurūzų 1507xNK603 (DAS-Ø15Ø7-1xMON-ØØ6Ø3-6), pagal Europos Parlamento ir Tarybos reglamentą (EB) Nr. 1829/2003(Autentiški tik tekstai prancūzų, olandų ir anglų kalbomis) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[2], ypač į jo 7 straipsnio 3 dalį ir 19 straipsnio 3 dalį,kadangi:(1) 2004 m. rugsėjo 27 d. Pioneer Overseas Corporation atstovaudama Pioneer Overseas Corporation and Dow AgroSciences Europe pateikė kompetentingoms Jungtinės Karalystės institucijoms prašymą dėl maisto produktų, maisto ingredientų ir pašarų, kurių sudėtyje yra, jie susideda ar pagaminti iš 1507xNK603 kukurūzų, pateikimo į rinką pagal Reglamento (EB) Nr. 1829/2003 5 ir 17 straipsnius (toliau – prašymas).(2) Prašymas pateiktas ir dėl kitų produktų, kurių sudėtyje yra arba jie susideda iš 1507xNK603 kukurūzų, pateikimo į rinką naudoti ta pačia paskirtimi kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką[3] III ir IV priedus, taip pat informacija ir išvados apie pagal Direktyvos 2001/18/EB II priede nustatytus principus atliktą rizikos vertinimą.(3) 2006 m. gegužės 12 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba pagaminti iš 1507xNK603 kukurūzų, aprašytų prašyme, (toliau – produktai) pateikimas į rinką turės nepageidaujamą poveikį žmonių ar gyvūnų sveikatai ar aplinkai[4]. Pateikdama nuomonę EMST padarė išvadą, kad buvo galima naudoti pavienių atvejų duomenis pagrindžiant produktų saugą, ir apsvarstė visus konkrečius valstybių narių iškeltus klausimus bei problemas, kurie buvo pateikti konsultuojantis su nacionalinėmis kompetentingomis institucijomis, kaip nustatyta to reglamento 6 straipsnio 4 dalyje ir 18 straipsnio 4 dalyje.(4) 2006 m. spalio mėn. Komisijos prašymu EMST paskelbė išsamius paaiškinimus kaip jos nuomonėje buvo atsižvelgta į valstybių narių kompetentingų institucijų pastabas. Ji taip pat paskelbė papildomą informaciją dėl įvairių EMST Mokslinės grupės genetiškai modifikuotų organizmų klausimais apsvarstytų aspektų ir motyvo, kodėl kai kurie specialūs papildomi tyrimai, pavyzdžiui, 90 dienų toksikologinis žiurkių tyrimas, buvo vertinami kaip nebūtini.(5) EMST savo nuomonėje padarė išvadą, kad pareiškėjų pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.(6) Atsižvelgiant į šias aplinkybes reikėtų išduoti leidimą dėl šių produktų.(7) Kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[5], kiekvienam GMO turėtų būti priskirtas unikalus identifikatorius.(8) Remiantis EMST nuomone, maisto produktams, maisto ingredientams ir pašarams, kurių sudėtyje yra, jie susideda ar pagaminti iš 1507xNK603 kukurūzų, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, pašarų, kurių sudėtyje yra arba jie susideda iš GMO, ir kitų nei maistas ir pašarai produktų, kurių sudėtyje yra arba kurie susideda iš GMO, kuriems naudoti prašoma leidimo, ženklinimas turėtų būti papildytas aiškiu nurodymu, kad svarstomi produktai neturi būti naudojami auginimui.(9) EMST nuomonė taip pat negali būti pagrindas taikyti specialias teikimo į rinką ir (arba) specialių naudojimo ir tvarkymo sąlygas ar apribojimus, įskaitant jau pateiktų į rinką produktų stebėsenos reikalavimus, ar specialias Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas konkrečių ekosistemų (aplinkos) ir (arba) geografinių regionų apsaugos sąlygas.(10) Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.(11) 2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[6] 4 straipsnio 6 dalyje nustatyti ženklinimo reikalavimai produktams, kurių sudėtyje yra arba kurie susideda iš GMO.(12) Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo[7] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turi būti pranešta Biologinės įvairovės konvencijos Kartagenos biosaugos protokolą pasirašiusioms šalims.(13) Maisto grandinės ir gyvūnų sveikatos nuolatinis komitetas per jo pirmininko nustatytą terminą nuomonės nepateikė, todėl šiame sprendime nustatytas priemones turi priimti Taryba.PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusGenetiškai modifikuotiems kukurūzams ( Zea mays L.) 1507xNK603, gautiems kryžminant kukurūzus, kurių sudėtyje yra DAS-Ø15Ø7-1 ir MON-ØØ6Ø3-6 atvejų, kaip nurodyta šio sprendimo priedo b punkte, priskiriamas unikalus identifikatorius DAS-Ø15Ø7-1xMON-ØØ6Ø3-6, kaip nustatyta Reglamente (EB) Nr. 65/2004.2 straipsnis LeidimasLeidimai, laikantis Reglamento Nr. 1829/2003 4 straipsnio 2 dalyje ir 16 straipsnio 2 dalyje nurodytų reikalavimų ir šiame sprendime nurodytų sąlygų, išduodami dėl šių produktų:a) maisto produktų ir maisto ingredientų, kurių sudėtyje yra, jie susideda ar pagaminti iš DAS-Ø15Ø7-1xMON-ØØ6Ø3-6 kukurūzų;b) pašarų, kurių sudėtyje yra, jie susideda ar pagaminti iš DAS-Ø15Ø7-1xMON-ØØ6Ø3-6 kukurūzų;c) kitų nei maistas ir pašarai produktų, kurių sudėtyje yra arba jie susideda iš DAS-Ø15Ø7-1xMON-ØØ6Ø3-6 kukurūzų, naudojamų ta pačia paskirtimi kaip bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.2. Žodžiai „neskirti auginimui“turi būti parašyti ant etiketės ir prie 2 straipsnio b ir c punktuose nurodytų produktų, kurių sudėtyje yra arba kurie susideda iš DAS-Ø15Ø7-1xMON-ØØ6Ø3-6 kukurūzų, pridedamuose dokumentuose.4 straipsnis Poveikio aplinkai stebėsena1. Leidimų turėtojai užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimų turėtojai pateikia Komisijai metines stebėsenos plane nurodytos veiklos įgyvendinimo ir rezultatų ataskaitas.5 straipsnis Bendrijos registrasŠio sprendimo priede nurodyta informacija yra įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.6 straipsnis Leidimų turėtojai1. Leidimų turėtojai yra:a) Pioneer Overseas Corporation , Belgija, atstovaujanti Pioneer Hi-Bred International , Jungtinės Valstijos,taip patb) Dow AgroSciences Europe Ltd., Jungtinė Karalystė, atstovaujanti Mycogen Seeds , Jungtinės Valstijos,2. Abu leidimų turėtojai atsako už šiuo sprendimu ir Reglamentu (EB) Nr. 1829/2003 nustatytų leidimų turėtojų pareigų vykdymą.7 straipsnis GaliojimasŠis sprendimas taikomas 10 metų nuo pranešimo apie jį dienos.8 straipsnis AdresataiŠis sprendimas skirtas:a) Pioneer Overseas Corporation , Avenue des Arts 44, B-1040 Brussels, Belgijataip patb) Dow AgroSciences Europe Ltd ., European Development Centre, 3 Milton Park, Abingdon, Oxon OX14 4RN, Jungtinė Karalystė.Priimta Briuselyje,Tarybos varduPirmininkasPRIEDASa) Pareiškėjai ir leidimų turėtojai:Pavadinimas: Pioneer Overseas CorporationAdresas: Avenue des Arts 44, B-1040 Brussels, BelgijaPioneer Hi-Bred International , Inc., 7250 NW 62nd Avenue, P. O., Box 552, Johnston, IA 50131-0552, Jungtinės Valstijos, vardutaip patPavadinimas: Dow AgroSciences Europe Ltd.Adresas: European Development Centre, 3 Milton Park, Abingdon, Oxon OX14 4RN, Jungtinė Karalystė.Mycogen Seeds c/o Dow AgroSciences LLC, 9330 Zionsville Road, Indianapolis, IN 46268-1054, Jungtinės Valstijos, vardub) Produktų paskirtis ir specifikacija:(1) maisto produktai ir maisto ingredientai, kurių sudėtyje yra, jie susideda ar pagaminti iš DAS-Ø15Ø7-1xMON-ØØ6Ø3-6 kukurūzų;(2) pašarai, kurių sudėtyje yra, jie susideda ar pagaminti iš DAS-Ø15Ø7-1xMON-ØØ6Ø3-6 kukurūzų;(3) kiti nei maistas ir pašarai produktai, kurių sudėtyje yra arba jie susideda iš DAS-Ø15Ø7-1xMON-ØØ6Ø3-6 kukurūzų, naudojami ta pačia paskirtimi kaip bet kurie kiti kukurūzai, išskyrus auginimą.Genetiškai modifikuoti kukurūzai DAS-Ø15Ø7-1xMON-ØØ6Ø3-6, kaip aprašyta prašyme, yra gauti kryžminant kukurūzus, kurių sudėtyje yra DAS-Ø15Ø7-1 ir MON-ØØ6Ø3-6 atvejų, ir pasireiškia CryF1 proteinu, kuris suteikia apsaugą nuo tam tikrų žvynasparnių kenkėjų, pvz., kukurūzų kandies ( Ostrinia nubilalis ) ir Sesamia genčiai priklausančių rūšių, PAT proteinu, kuris suteikia toleranciją amonio gliufosinato herbicidui, CP4 EPSPS proteinu, kuris suteikia toleranciją glifosato herbicidui.c) Ženklinimas:(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.(2) Žodžiai „neskirti auginimui“turi būti parašyti ant etiketės ir prie 2 straipsnio b ir c punktuose nurodytų produktų, kurių sudėtyje yra arba kurie susideda iš DAS-Ø15Ø7-1xMON-ØØ6Ø3-6 kukurūzų, pridedamuose dokumentuose.d) Aptikimo metodas:-  Konkretaus įvykio realaus laiko kiekybine PGR pagrįsti metodai genetiškai modifikuotiems kukurūzams DAS-Ø15Ø7-1 ir MON-ØØ6Ø3-6 kukurūzams, kurie įteisinti DAS-Ø15Ø7-1xMON-ØØ6Ø3-6 kukurūzams.-  Įteisintas Bendrijos etaloninės laboratorijos, įkurtos Reglamentu (EB) Nr. 1829/2003, paskelbtas adresu: http://gmo-crl.jrc.it/statusofdoss.htm-  Etaloninė medžiaga: Etaloninė medžiaga ERM®-BF418 (DAS-Ø15Ø7-1) ir ERM®-BF415 (MON-ØØ6Ø3-6), prieinama Europos Komisijos Jungtinio tyrimų centro (JTC) Etaloninių medžiagų ir matavimų institute adresu http://www.irmm.jrc.be/html/reference_materials_catalogue/index.htme) Unikalus identifikatorius:DAS-Ø15Ø7-1xMON-ØØ6Ø3-6f) Informacija, kurios reikalaujama pagal Biologinės įvairovės konvencijos Kartagenos biosaugos protokolo II priedą:Biologinės saugos informacijos rinkimo, apdorojimo ir skleidimo centras, įrašo Nr.: Žr. [ užpildyti gavus pranešimą]g) Produktų teikimo į rinką, naudojimo arba tvarkymo sąlygos arba ribojimai:Nereikalaujama.h) Stebėsenos planasDirektyvos 2001/18/EB VII priede nurodytas poveikio aplinkai stebėsenos planas[Nuoroda: internete paskelbtas planas ]i) Į rinką pateikto žmonėms vartoti skirto maisto stebėsenos reikalavimaiNereikalaujama.Pastaba: nuorodos į susijusius dokumentus laikui bėgant gali kisti. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] http://www.efsa.europa.eu/en/science/gmo/gm_ff_applications/more_info/650.html[2] OL L 268, 2003 10 18, p. 1. Reglamentas su pakeitimais, padarytais Komisijos reglamentu (EB) Nr. 1981/2006 ( OL L 368, 2006 12 23, p. 99 ).[3] OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 ( OL L 268, 2003 10 18, p. 24 ).[4] http://www.efsa.europa.eu/en/science/gmo/gm_ff_applications/more_info/650.html[5] OL L 10, 2004 1 16, p. 5.[6] OL L 268, 2003 10 18, p. 24.[7] OL L 287, 2003 11 5, p. 1.


Svarbus teisinis pranešimas

|

52007PC0435

Pasiūlymas Tarybos sprendimas iš dalies keičiantis Sprendimą 2003/77/EB, nustatantį likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymo daugiametes finansines gaires  /* KOM/2007/0435 galutinis - CNS 2007/0015 */

	[pic] | EUROPOS BENDRIJŲ KOMISIJA |Briuselis, 20.7.2007KOM(2007)435 galutinis20047/0150(CNS)PasiūlymasTARYBOS SPRENDIMASiš dalies keičiantis Sprendimą 2003/77/EB, nustatantį likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymo daugiametes finansines gaires(pateikta Komisijos)AIŠKINAMASIS MEMORANDUMA.S PASIūLYMO APLINKYBėS |110 | Pasiūlymo pagrindas ir tikslai Tarybos sprendimo 2003/77/EB (Finansinės gairės) 2 straipsnyje nustatyta, kad kas penkerius metus (pirmą kartą iki 2007 m. gruodžio 31 d.) „Komisija iš naujo įvertina finansinių gairių veikimą ir efektyvumą ir pasiūlo atitinkamus pakeitimus“. Šie pakeitimai siūlomi atlikus pirmąją gairių peržiūrą atsižvelgiant į sukauptą patirtį per pirmuosius penkerius jų taikymo metus ir į paskutinius rinkos pokyčius. Siekiama papildomai didinti Finansinių gairių efektyvumą jas pritaikant prie rinkos pokyčių ir paaiškinant tam tikras sąvokas. |120 | Bendrosios aplinkybės 2002 m. liepos 23 d. pasibaigus EAPB sutarties galiojimui, likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymas patikėtas Komisijai. Atsižvelgdama į Tarybos sprendime 2003/77/EB nustatytas turto paskirstymo taisykles ir investavimo ribas bei visų pirma siekdama užtikrinti „didžiausią įmanomą pelną, išsaugant ilgalaikį aukšto lygio saugumą ir stabilumą“ (Finansinių gairių 3 punktas), Komisija nustatė tikslinę likviduojamos EAPB portfelio investicijų struktūrą. Šia tiksline struktūra siekiama investicijas padalyti vienodai su tam tikrais leistinais nuokrypiais dešimčiai metų. Vienintelė išimtis – lėšų priskyrimas vieneriems metams ar mažiau, kurios dvigubinamos, kad susidarytų likvidumo rezervas. Ši struktūra visiškai įgyvendinta 2006 m. pabaigoje. Šia struktūra sudaryta pakankamo likviduojamos EAPB likvidumo galimybė, kad visi biudžetinio mokėjimo prašymai būtų apmokėti laiku, išvengiant nereikalingų ir palyginti brangių investavimo pozicijų panaikinimo. Leidžiamos investicijų kategorijos aiškiai išdėstytos 4 punkte. Keletu atvejų buvo apsvarstyta galimybė investuoti į investicijų fondus, bet iki šiol nebuvo ekonominių argumentų tokioms investicijoms atsižvelgiant į tiesioginėms investicijoms į obligacijas nustatytus konservatyvius rizikos kriterijus, išpirkimo termino ribojimą ir finansinį efektyvumą. Komisija reikalauja, kad visos fondo investicijų klasės atitiktų Finansinių gairių investavimo kriterijus. Stabilus pelnas, kuris, palyginti su rinkos standartais, yra geras, gautas labai mažai rizikuojant. Valstybėms narėms siunčiamos ketvirčio ataskaitos; su jomis susijusių pastabų ar klausimų negauta. Vis dėlto, atsižvelgiant į patirtį, sukauptą taikant Finansines gaires, ir paskutinius rinkos pokyčius, būtina Finansines gaires nežymiai iš dalies pakeisti. Šie pakeitimai daugiausia yra techninio pobūdžio. |130 | Pasiūlymo srityje galiojančios nuostatos 2003/77/EB |141 | Derėjimas su kitomis Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Netaikoma. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Netaikoma. Pasiūlyme pateikiami galiojančio Tarybos sprendimo techninio pobūdžio pakeitimai. |TEISINIAI PASIūLYMO ASPEKTAI |305 | Siūlomų veiksmų santrauka Finansinėse gairėse nustatytas likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymas peržiūrėtas pagal Tarybos sprendimo 2003/77/EB 2 straipsnį. Atlikus šią peržiūrą siūloma keletas nežymių Finansinių gairių pakeitimų. Pakeitimais atspindima per pirmuosius penkerius gairių taikymo metus sukaupta patirtis, pokyčiai finansų rinkose, kuriose veikia likviduojama EAPB, ir galiausiai visos Komisijos perėjimas prie tarptautiniu mastu pripažintų apskaitos taisyklių. Pakeitimus sudaro keleto apibrėžčių paaiškinimas, būtent obligacijos išpirkimo termino sąvoka, kuri patikslinta, kad apimtų apibrėžtį, naudojamą turtu garantuotiems vertybiniams popieriams apibrėžti, vyriausybės vertybinių popierių arba vertybinių popierių su vyriausybės garantija apibrėžtis ir bankų skolos apibrėžtis. Pardavimo ir atpirkimo operacijų taisyklės pakeistos atsižvelgiant į rinkos standartus. Be to, paaiškintos tam tikros su reitingais susijusios nuostatos, o ilgiausias leistinas obligacijų išpirkimo terminas pratęstas, kad būtų atsižvelgta į kintantį vertybinių popierių emisijos modelį valstybėse narėse. Jau seniau likviduojamos EAPB finansinė atskaitomybė buvo rengiama pagal kaupimo principą. Dabar apskaitos nuostatos atnaujintos siekiant atsižvelgti į visos Komisijos perėjimą prie tarptautiniu mastu pripažintų apskaitos taisyklių. |310 | Teisinis pagrindas Prie Europos bendrijos steigimo sutarties pridėtas Protokolas dėl EAPB sutarties galiojimo pabaigos finansinių padarinių ir dėl Anglių ir plieno mokslinių tyrimų fondo. Tarybos sprendimas 2003/76/EB. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas |332 | Netaikoma. |Pasirinkta priemonė |341 | Siūloma priemonė – kita. |342 | Kitos priemonės būtų netinkamos dėl toliau nurodytos (-ų) priežasties (-čių). Siekiant pakeisti pirminį sprendimą reikia priimti naują sprendimą. |POVEIKIS BIUDžETUI |409 | Pasiūlymas neturi poveikio Bendrijos biudžetui. |PAPILDOMA INFORMACIJA |570 | Išsamus pasiūlymo paaiškinimas Tarybos sprendimo 2003/77/EB priedo 3 punktas Daugelis valstybių narių aukcionuose platina finansų rinkoje vadinamąsias dešimties metų palyginamąsias obligacijas, kurių išpirkimo terminas yra iki 10 metų ir šešių mėnesių, su galimybe per ateinančius mėnesius per papildomą emisiją padidinti obligacijos dydį, kartu ir likvidumą. Siekiant turėti galimybę išpirkti tokių obligacijų po jų išleidimo, kai jos paprastai pelningiausios, siūloma padidinti ilgiausią leistiną išpirkimo terminą, nustatytą 3 punkto a dalies iii podalyje, nuo 10 metų iki 10 su puse metų nuo obligacijos apmokėjimo datos. Be to, siūloma paaiškinti, kad investuoti į turtu garantuotus vertybinius popierius, kurie tampa vis reikšmingesnė išleidžiamų vertybinių popierių klasė, galima remiantis jų „numatomu išpirkimo terminu“. Turtu garantuoti vertybiniai popieriai yra vertybiniai popieriai, garantuojami turtu, kaip antai hipoteka ar kitų rūšių gautinos sumos. Jie paprastai padalijami į kelias skirtingo reitingo dalis su skirtingomis numatomo išpirkimo termino datomis, nes teisinis išpirkimo terminas priklauso nuo gautinų sumų, kurios sudaro struktūros pagrindą, ir paprastai yra kur kas ilgesnis. Tačiau visų, išskyrus mažiausio reitingo, dalių numatomo išpirkimo termino data atitinka išpirkimo termino datą įprastine to žodžio prasme ir tokia ją laiko rinkos dalyviai. Todėl siūloma numatomą išpirkimo terminą naudoti kaip lemiamą veiksnį nustatant, ar turtu garantuoti vertybiniai popieriai, kurių reitingas yra AAA arba jam lygiavertis ir kurie laikomi vienintelėmis tinkamomis likviduojamos EAPB investicijomis, atitinka investicijų taisykles ir ar jiems taikomi tie patys išpirkimo termino apribojimai, kurie pasiūlyti kitų rūšių obligacijoms, t. y. 10 metų ir šeši mėnesiai. Kiek tai susiję su atpirkimo operacijomis ir atvirkštinėmis atpirkimo operacijomis, apibūdintomis 3 punkto b dalyje, siūloma atsisakyti perpardavimo draudimo reikalavimo, nes jis galėtų būti interpretuojamas kaip reikalavimas grąžinti fiziškai tą (-as) pačią (-ias) obligaciją (-as), kuris netinka nematerialių vertybinių popierių atveju. Svarbiausia užtikrinti, kad grąžintieji vertybiniai popieriai būtų teisiškai ir ekonomiškai lygiaverčiai. Todėl įterpiamas sakinys, kuriame nustatoma, kad likviduojama EAPB turėtų galėti atgauti lygiaverčius vertybinius popierius, kurių įprasta rinkoje apibrėžtis pridedama. 4 punktas Siūloma paaiškinti, kokie emitentai gali būti laikomi valstybės emitentais dėl didelio valstybės nuosavybės, vyriausybės garantijos arba valstybės kontrolės masto, nepaisant to, kad vertybinius popierius leidžia ne pati centrinė valdžia. Po šio paaiškinimo, be to, su sąlyga, kad mažiausio reitingo reikalavimai bus taikomi tiek pagal 4 punkto a dalies i podalį, tiek pagal 4 punkto a dalies ii podalį, paaiškinamos rinkos dalyvių ir rinkos reguliavimo institucijų sąvokos. Siūloma aiškiai paaiškinti, kad 4 punkto a dalies iii podalyje nurodytos skolos priemonės apima obligacijas. Siūloma paaiškinti, kad didžiausia 20 % emisijos dydžio riba, nurodyta 4 punkto b dalyje, turi būti taikoma ir patikrinama tik vertybinių popierių pirkimo metu. Siūloma įterpti sakinį paaiškinti, kad Komisija turėtų siekti pakeisti investicijas, kurių reitingas tampa mažesnis už mažiausią reikalaujamą, su sąlyga, kad galėtų būti gautos patenkinamos finansinės sąlygos. Be to, įterptas sakinys paaiškinti, kad jei obligacijos reitingas yra aukštesnis už emitento, kaip gali būti garantuotų obligacijų atveju, arba emitentas neturi reitingo, kaip gali būti garantuotų obligacijų ir turtu garantuotų vertybinių popierių atveju, taikytinas obligacijos reitingas. 6 punktas Europos Bendrijų bendrajam biudžetui taikomame finansiniame reglamente, Tarybos reglamente (EB, Euratomas) Nr. 1605/2002, numatoma, kad nuo 2005 biudžetinių metų apskaita vykdoma kaupiamuoju pagrindu (125 ir 181 straipsniai[1]). Be to, Finansinio reglamento 133 straipsnyje numatoma, kad apskaitos taisyklės ir metodai ir suderintas sąskaitų planas, kurie turi būti taikomi visose institucijose, pagrindžiami tarptautiniu mastu pripažintais apskaitos standartais, taikomais viešajam sektoriui, bet gali nuo jų nukrypti, kai tokį nukrypimą pateisina specifinis Bendrijų veiklos pobūdis. Pagal Tarybos sprendimo 2003/76/EB 3 straipsnį likviduojama EAPB kasmet parengia pelno (nuostolio), balanso ir finansinę ataskaitas siekiant atskirai nuo likusių Bendrijų kitų finansinių operacijų parodyti likvidavimo operacijas ir kapitalo investicijų sandorius. Šią finansinę atskaitomybę kasmet konsoliduoja Komisija, vadovaudamasi EB sutarties 275 straipsniu ir Finansiniu reglamentu. Kadangi pasikeitė tarptautiniu mastu pripažinti apskaitos standartai, nuoroda į Tarybos direktyvas 78/660/EEB ir 86/635/EEB tapo nebereikalinga. Siekiant atsižvelgti į specifinį likviduojamos EAPB veikimo pobūdį, finansinę ataskaitą likviduojama EAPB rengia pagal rekomendacijas finansų įstaigoms. Taigi likviduojama EAPB parengia pelno ataskaitą, balansą, nuosavo kapitalo pokyčių ataskaitą, pinigų srautų ataskaitą ir finansinės atskaitomybės aiškinamuosius raštus. 7 punktas Siūloma nuo šiol ataskaitas siųsti kas šešis mėnesius. Kadangi dėl ankstesnių ataskaitų jokių pastabų ar klausimų nepateikta, laikoma, kad ataskaitų siuntimas kas šešis mėnesius būtų veiksmingesnis tiek valstybių narių atžvilgiu, nes retesnėms ataskaitoms jos galės skirti daugiau dėmesio, tiek Komisijos atžvilgiu, nes sumažės jos administracinės išlaidos. |E-3676 |1.  20047/0150(CNS)PasiūlymasTARYBOS SPRENDIMASiš dalies keičiantis Sprendimą 2003/77/EB, nustatantį likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymo daugiametes finansines gairesEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į prie Europos bendrijos steigimo sutarties pridedamą Protokolą dėl EAPB sutarties galiojimo pabaigos finansinių padarinių ir dėl Anglių ir plieno mokslinių tyrimų fondo,atsižvelgdama į 2003 m. vasario 1 d. Tarybos sprendimą 2003/76/EB, numatantį būtinas prie Europos bendrijos steigimo sutarties pridėto Protokolo dėl EAPB sutarties galiojimo pabaigos finansinių padarinių ir dėl Anglių ir plieno mokslinių tyrimų fondo įgyvendinimo priemones[2], ypač į jo 2 straipsnio 2 dalį,atsižvelgdama į Komisijos pasiūlymą[3],atsižvelgdama į Europos Parlamento nuomonę[4],kadangi:2.  Siekdama įgyvendinti prie Europos bendrijos steigimo sutarties pridėtą Protokolą dėl EAPB sutarties galiojimo pabaigos finansinių padarinių ir dėl Anglių ir plieno mokslinių tyrimų fondo, Komisija valdo likviduojamos EAPB turtą, o užbaigus likvidavimą, Anglių ir plieno mokslinių tyrimų fondo turtą.3.  Pagal 2003 m. vasario 1 d. Tarybos sprendimo 2003/77/EB, nustatančio likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymo daugiametes finansines gaires, 2 straipsnį Komisija iš naujo įvertino finansinių gairių taikymą ir efektyvumą.4.  Per pirmuosius penkerius gairių įgyvendinimo metus sukaupta patirtis ir finansų rinkos praktikos pokyčiai rodo, kad šias gaires reikia pakeisti.5.  Gairės turėtų atspindėti standartinę rinkos praktiką ir apibrėžtis, susijusias, inter alia , su naudojamomis obligacijų išpirkimo termino sąvokomis, lygiaverčiais vertybiniais popieriais atpirkimo sandoriuose ir taikytinais reitingais.6.  Su sąlyga, kad laikomasi su reitingais susijusių reikalavimų, taikant investavimo ribas tam tikri viešieji subjektai turėtų būti prilyginti valstybėms narėms ar kitiems valstybės emitentams.7.  Gairėse reikėtų atsižvelgti į Komisijos apskaitos taisyklių pokyčius.8.  Veiksmingumo tikslais ir siekiant sumažinti administracines išlaidas, ataskaitų siuntimo dažnis turėtų būti pakeistas.9.  Dėl to reikėtų atitinkamai iš dalies pakeisti Sprendimą 2003/77/EB,PRIĖMĖ ŠĮ SPRENDIMĄ:1 straipsnisSprendimo 2003/77/EB priedas iš dalies keičiamas taip:10.  3 punktas iš dalies keičiamas taip:11.  a dalies iii podalis pakeičiamas taip:„fiksuotos arba kintamos palūkanų normos obligacijas, kurių išpirkimo terminas arba, turtu garantuotų vertybinių popierių atveju – numatomas išpirkimo terminas, per likusį jų galiojimo laikotarpį neviršija 10 metų ir šešių mėnesių nuo apmokėjimo datos, su sąlyga, kad jas išleidžia kuri nors iš patvirtintų emitentų kategorijų;“12.  b dalies i podalis pakeičiamas taip:„i) atpirkimo sandorius ir atvirkštinius atpirkimo sandorius, jei partneriams leidžiama atlikti tokius sandorius ir su sąlyga, kad Komisija išlaiko galimybę atpirkti lygiaverčius vertybinius popierius, kuriuos ji galėjo būti pardavusi sutartyje numatytą dieną. Lygiaverčiai vertybiniai popieriai yra vertybiniai popieriai: i) kuriuos išleido tas pats emitentas, ii) kurie sudaro tos pačios emisijos dalį ir iii) kurių rūšis, nominali vertė, aprašas ir suma yra identiški tų parduotų vertybinių popierių, išskyrus atvejus, kai tai yra esminis įvykis arba išraiškos pakeitimas.“13.  4 punktas iš dalies keičiamas taip:14.  a dalies i–iii podaliai pakeičiami taip:„a) Investicijos ribojamos taip:i) Sąjungos valstybių narių arba institucijų išleistoms arba garantuojamoms obligacijoms – 250 mln. EUR vienai valstybei narei arba institucijai; regioninės arba vietos valdžios institucijų arba valstybei priklausančių ir (arba) kontroliuojamų viešųjų įmonių ar institucijų išleistoms arba garantuojamoms obligacijoms gali būti taikoma atitinkamos valstybės narės riba, jei jų kredito reitingas ne mažesnis už „AA“ arba jo ekvivalentą;ii) kitų valstybės skolintojų, jų regioninės arba vietos valdžios institucijų arba valstybei priklausančių ir (arba) kontroliuojamų viešųjų įmonių ar institucijų arba viršvalstybinių skolintojų, kurių kredito reitingas ne mažesnis už „AA“ arba jo ekvivalentą, išleistoms arba garantuojamoms obligacijoms – 100 mln. EUR emitentui arba garantui;iii) indėliams patvirtintame banke ir (arba) jo skolos priemonėms, įskaitant obligacijas – arba 100 mln. EUR bankui, arba 5 % banko nuosavų lėšų, priklausomai nuo to, kuri suma mažesnė;“15.  b dalis pakeičiama taip:„Investicija į bet kurią vieną obligacijų emisiją laikantis a dalyje nurodytų ribų negali būti didesnė kaip 20 % visos tokios emisijos dydžio jos pirkimo metu.“16.  d dalis papildoma šia antra pastraipa:„Kai Komisija sužino, kad reitingas sumažėja iki mažesnio už mažiausius reikalaujamus reitingus, ji siekia pakeisti susijusias investicijas, su sąlyga, kad galėtų būti gautos patenkinamos finansinės sąlygos.“17.  pridedama ši e dalis:„Jei obligacijos reitingas yra aukštesnis už emitento arba emitentas neturi reitingo, taikytinas obligacijos reitingas.“18.  6 punktas pakeičiamas taip:„6. APSKAITALėšų valdymas parodomas likviduojamos EAPB, o užbaigus likvidavimą, Anglių ir plieno mokslinių tyrimų fondo turto metinėse ataskaitose. Atsižvelgiant į specifinį likviduojamos EAPB, o užbaigus likvidavimą, Anglių ir plieno mokslinių tyrimų fondo turto pobūdį, tos ataskaitos pagrindžiamos ir pateikiamos remiantis Komisijos apskaitos pareigūno priimtomis EB apskaitos taisyklėmis. Šias ataskaitas patvirtina Komisija ir išnagrinėja Audito Rūmai. Komisija pasitelkia išorės bendroves savo ataskaitų metiniam auditui atlikti.“19.  7 punkto antra pastraipa pakeičiama taip:„Kas šeši mėnesiai parengiama išsami pagal šias gaires atliktų valdymo operacijų ataskaita ir nusiunčiama valstybėms narėms.“2 straipsnisŠis sprendimas įsigalioja kitą dieną po jo paskelbimo Europos Sąjungos oficialiajame leidinyje .3 straipsnisŠis sprendimas skirtas valstybėms narėms.Priimta Briuselyje,Tarybos varduPirmininkas [1] Prieš Finansinio reglamento 181 straipsnio pakeitimą, priimtą 2006 m. gruodžio 13 d. Tarybos reglamentu (EB, Euratomas) Nr. 1995/2006 (OL L 390, 2006 12 30, p. 1).[2] OL L 29, 2003 2 5, p. 22.[3] OL C […], p. […].[4] OL C […], p. […].


Svarbus teisinis pranešimas

|

52007PC0346

Pasiūlymas Tarybos sprendimas leidžiantis pagal Europos parlamento ir Tarybos reglamentą (EB) Nr. 1829/2003 pateikti į rinką maisto produktus ir pašarus, pagamintus iš genetiškai modifikuotų -H7-1 (KM-ØØØH71-4) cukrinių runkelių (Tik tekstai prancūzų, olandų ir vokiečių kalbomis yra autentiški)  /* KOM/2007/0346 galutinis */

	[pic] | EUROPOS BENDRIJŲ KOMISIJA |Briuselis, 25.6.2007KOM(2007) 346 galutinisPasiūlymasTARYBOS SPRENDIMASleidžiantis pagal Europos Parlamento ir Tarybos reglamentą (EB) Nr. 1829/2003 pateikti į rinką maisto produktus ir pašarus, pagamintus iš genetiškai modifikuotų -H7-1 (KM-ØØØH71-4) cukrinių runkelių(Tik tekstai prancūzų, olandų ir vokiečių kalbomis yra autentiški)(pateikta Komisijos)AIŠKINAMASIS MEMORANDUMASPridedamas Tarybos sprendimo pasiūlymo projektas yra susijęs su maisto produktais ir pašarais, pagamintais iš genetiškai modifikuotų H7-1 cukrinių runkelių. 2004 m. lapkričio 12 d. KWS SAAT AG ir Monsanto Europe S.A. kompetentingoms Jungtinės karalystės valdžios institucijoms pateikė prašymą dėl šių produktų pateikimo į rinką pagal Reglamentą (EB) Nr. 1829/2003 dėl genetiškai modifikuotų maisto produktų ir pašarų.2006 m. gruodžio 20 d. Europos maisto saugos tarnyba pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog pateikus į rinką produktus, pagamintus iš prašyme aprašytų H7-1 cukrinių runkelių, bus padarytas neigiamas poveikis žmonių ar gyvūnų sveikatai ar aplinkai, jei jie bus naudojami pagal paskirtį. Pateikdama savo nuomonę Tarnyba atsižvelgė į visus valstybių narių iškeltus konkrečius klausimus ir problemas.Atsižvelgiant į šias aplinkybes, Komisijos sprendimo projektas, kuriuo leidžiama pateikti į Bendrijos rinką maisto produktus ir pašarus, pagamintus iš genetiškai modifikuotų H7-1 cukrinių runkelių, 2007 m. balandžio 19 d. buvo pateiktas Maisto grandinės ir gyvūnų sveikatos nuolatiniam komitetui, kuris turėjo balsuoti. Komitetas nuomonės nepateikė: šešiolika valstybių narių (195 balsai) balsavo už, devynios valstybės narės (92 balsai) balsavo prieš ir dvi valstybės narės (58 balsai) susilaikė.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB, pakeisto Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma gali priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASleidžiantis pagal Europos Parlamento ir Tarybos reglamentą (EB) Nr. 1829/2003 pateikti į rinką maisto produktus ir pašarus, pagamintus iš genetiškai modifikuotų -H7-1 (KM-ØØØH71-4) cukrinių runkelių(Tik tekstai prancūzų, olandų ir vokiečių kalbomis yra autentiški) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų[1], ypač į jo 7 straipsnio 3 dalį ir 19 straipsnio 3 dalį,kadangi:1.  2004 m. lapkričio 12 d. pagal Reglamento (EB) Nr. 1829/2003 5 ir 17 straipsnius KWS SAAT AG ir Monsanto Europe S.A. pateikė kompetentingoms Jungtinės Karalystės valdžios institucijoms prašymą dėl maisto produktų, maisto komponentų ir pašarų, pagamintų iš H7-1 cukrinių runkelių, pateikimo į rinką (toliau – prašymas).2.  Iš pradžių prašyme taip pat buvo kalbama apie lapinius burokėlius ir apdorojant šaknis gaunamus mažus šaknų gabalėlius, kuriuos galima fermentuoti ir naudoti gyvūnų mitybai skirto siloso gamybai. 2006 m. vasario 14 d. pareiškėjai iš prašymo taikymo srities pašalino šiuos produktus, kurie nėra laikomi pagamintais iš GMO, bet kurių sudėtyje yra GMO arba kurie iš jų susideda.3.  2006 m. gruodžio 20 d. Europos maisto saugos tarnyba (toliau – Tarnyba) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog pateikus į rinką produktus, pagamintus iš prašyme aprašytų H7-1 cukrinių runkelių, bus padarytas neigiamas poveikis žmonių ar gyvūnų sveikatai ar aplinkai, jei jie bus naudojami pagal paskirtį[2]. Pateikdama šią nuomonę Tarnyba atsižvelgė į visus valstybių narių iškeltus konkrečius klausimus ir problemas.4.  Atsižvelgiant į šias aplinkybes šiems produktams reikėtų išduoti leidimą.5.  Kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[3], kiekvienam GMO turėtų būti priskirtas unikalus identifikatorius.6.  Remiantis Tarnybos pateikta nuomone, nereikia jokių specialių ženklinimo reikalavimų, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje.7.  Be to, remiantis Tarnybos pateikta nuomone, nėra tikslinga nustatyti specialias pateikimo į rinką ir (arba) naudojimo ir tvarkymo sąlygas ar apribojimus, įskaitant stebėjimo jau pateikus į rinką reikalavimus, kaip nustatyta Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte.8.  Visa reikalinga informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.9.  Remiantis Reglamento (EB) Nr. 1829/2003 4 straipsnio 2 dalimi ir 16 straipsnio 2 dalimi, leidimo išdavimo sąlygos yra privalomos visiems produktus į rinką teikiantiems asmenims.10.  Maisto grandinės ir gyvūnų sveikatos nuolatinis komitetas nuomonės nepateikė,PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priede nurodytiems genetiškai modifikuotiems cukriniams runkeliams ( Beta vulgaris subsp. vulgaris ) H7-1 yra priskiriamas unikalus identifikatorius KM-ØØØH71-4, kaip nustatyta Reglamente (EB) Nr. 65/2004.2 straipsnisLeidimasLeidimai Reglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais, laikantis šiame sprendime nurodytų sąlygų, išduodami toliau nurodytiems produktams:a) maisto produktams ir maisto komponentams, pagamintiems iš KM-ØØØH71-4 cukrinių runkelių;b) pašarams, pagamintiems iš KM-ØØØH71-4 cukrinių runkelių.3 straipsnis ŽenklinimasTaikant Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje nustatytus specialius ženklinimo reikalavimus, „organizmo pavadinimas“ yra „cukriniai runkeliai“.4 straipsnisBendrijos registrasŠio sprendimo priede nurodyta informacija yra įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.5 straipsnisLeidimo turėtojai1. Leidimo turėtojai yra:a) KWS SAAT AG , Vokietija;irb) Monsanto Europe S.A , Belgija, atstovaujanti Monsanto Company , Jungtinės Amerikos Valstijos.2. Abu leidimų turėtojai atsako už šiuo sprendimu ir Reglamentu (EB) Nr. 1829/2003 nustatytų leidimų turėtojų pareigų vykdymą.6 straipsnisGaliojimasŠis sprendimas taikomas 10 metų nuo pranešimo apie jį dienos.7 straipsnisAdresataiŠis sprendimas skirtas:a) KWS SAAT AG , Grimsehlstrasse 31– D 37574 Einbekas, Vokietija;irb) Monsanto Europe S.A ., Scheldelaan 460, Haven 627 – B 2040 Antverpenas, Belgija.Priimta Briuselyje,Tarybos varduPirmininkasPRIEDASa) Pareiškėjai ir leidimų turėtojai:Pavadinimas: KWS SAAT AG .Adresas: Grimsehlstrasse 31– D 37574 Einbekas, VokietijairPavadinimas: Monsanto Europe S.A .Adresas: Scheldelaan 460, Haven 627 – B 2040 Antverpenas, BelgijaMonsanto Company (800 N. Lindbergh Boulevard St. Louis, Missouri 63167, Jungtinės Amerikos Valstijos) vardu.b) Produktų paskirtis ir specifikacija:(1) Maisto produktai ir maisto komponentai, pagaminti iš KM-ØØØH71-4 cukrinių runkelių;(2) Pašarai, pagaminti iš KM-ØØØH71-4 cukrinių runkelių.Genetiškai modifikuoti KM-ØØØH71-4 cukriniai runkeliai, kaip aprašyta prašyme, išreiškia CP4 EPSPS proteiną, kuris gaunamas į cukrinį runkelį įterpus iš Agrobacterium sp. štamo CP4 išskirtą cp4 epsps geną.CP4 EPSPS proteinas suteikia atsparumo glifosato turintiems herbicidams.c) Ženklinimas:Taikant Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje nustatytus specialius ženklinimo reikalavimus, „organizmo pavadinimas“ yra „cukriniai runkeliai“.d) Aptikimo metodas:-  Konkretaus įvykio realaus laiko PGR pagrįstas metodas, taikomas KM-ØØØH71-4 cukrinių runkelių kiekybiniam vertinimui atlikti.-  Įteisintas sėkloms Bendrijos etaloninės laboratorijos, įkurtos Reglamentu (EB) Nr. 1829/2003, paskelbtas adresu: http://gmo-crl.jrc.it/statusofdoss.htm-  Etaloninė medžiaga: ERM®-BF419, kurią galima gauti per Europos Komisijos Jungtinio tyrimų centrą, (JTC) Etaloninių medžiagų ir matavimų institute, adresu:http://www.irmm.jrc.be/html/reference_materials_catalogue/index.htm.e) Unikalus identifikatorius:KM-ØØØH71-4f) Informacija, kurios reikalaujama pagal Biologinės įvairovės konvencijos Kartagenos biosaugos protokolo II priedą:Netaikoma.g) Produktų teikimo į rinką, naudojimo arba tvarkymo sąlygos arba apribojimai:Nereikalaujama.h) Stebėjimo planasNetaikoma.i) Į rinką pateikto žmonėms vartoti skirto maisto stebėjimo reikalavimaiNereikalaujama.Pastaba: nuorodos į susijusius dokumentus laikui bėgant gali kisti. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] OL L 268, 2003 10 18, p. 1. Reglamentas su pakeitimais, padarytais Komisijos reglamentu (OL L 368, 2006 12 23, p. 99).[2] http://www.efsa.europa.eu/en/science/gmo/gm_ff_applications/more_info/741.html[3] OL L 10, 2004 1 16, p. 5.


Svarbus teisinis pranešimas

|

52007PC0397

Pasiūlymas Tarybos sprendimas dėl leidimo pateikti į rinką produktus, kurių sudėtyje yra, jie susideda arba pagaminti iš genetiškai modifikuotų kukurūzų 59122 (DAS-59122-7), pagal Europos parlamento ir Tarybos reglamentą (EB) Nr. 1829/2003 (Tekstai autentiški tik prancūzų, olandų ir anglų kalbomis)  /* KOM/2007/0397 galutinis */

	[pic] | EUROPOS BENDRIJŲ KOMISIJA |Briuselis, 9.7.2007KOM(2007) 397 galutinisPasiūlymasTARYBOS SPRENDIMASdėl leidimo pateikti į rinką produktus, kurių sudėtyje yra, jie susideda arba pagaminti iš genetiškai modifikuotų kukurūzų 59122 (DAS-59122-7), pagal Europos Parlamento ir Tarybos reglamentą (EB) Nr. 1829/2003(Tekstai autentiški tik prancūzų, olandų ir anglų kalbomis)(pateikta Komisijos)AIŠKINAMASIS MEMORANDUMASPridedamas Tarybos sprendimo pasiūlymas yra susijęs su maisto produktais ir pašarais, kurių sudėtyje yra, jie susideda arba pagaminti iš genetiškai modifikuotų 59122 kukurūzų. 2005 m. sausio 24 d. Pioneer Overseas Corporation kompetentingoms Nyderlandų institucijoms pateikė prašymą dėl šių produktų pateikimo į rinką pagal Reglamentą (EB) Nr. 1829/2003 dėl genetiškai modifikuoto maisto ir pašarų.Pridedamas pasiūlymas apima ir kitų produktų, kurių sudėtyje yra arba jie susideda iš 59122 kukurūzų, pateikimą į rinką naudoti ta pačia paskirtimi kaip ir bet kuriuos kitus kukurūzus, išskyrus auginimą.2007 m. balandžio 2 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba pagaminti iš 59122 kukurūzų, aprašytų prašyme, pateikimas į rinką turės nepageidaujamą poveikį žmonių ar gyvūnų sveikatai ar aplinkai[1].Atsižvelgiant į šias aplinkybes, Komisijos sprendimo projektas, kuriuo leidžiama pateikti į Bendrijos rinką produktus, kurių sudėtyje yra, jie susideda arba pagaminti iš genetiškai modifikuotų 59122 kukurūzų, 2007 m. birželio 25 d. buvo pateiktas balsavimui Maisto grandinės ir gyvūnų sveikatos nuolatiniam komitetui. Komitetas nuomonės nepateikė: penkiolika valstybių narių (197 balsai) balsavo už, septynios valstybės narės (52 balsai) balsavo prieš, keturios valstybės narės (69 balsai) susilaikė ir vienai valstybei narei (27 balsai) nebuvo atstovaujama.Todėl pagal Reglamento (EB) Nr. 1829/2003 35 straipsnio 2 dalį ir Tarybos sprendimo 1999/468/EB su pakeitimais, padarytais Tarybos sprendimu 2006/512/EB, 5 straipsnį Komisija turi pateikti Tarybai pasiūlymą dėl priemonių, kurių reikia imtis (Taryba kvalifikuota balsų dauguma gali priimti sprendimą per tris mėnesius), ir informuoti Parlamentą.PasiūlymasTARYBOS SPRENDIMASdėl leidimo pateikti į rinką produktus, kurių sudėtyje yra, jie susideda arba pagaminti iš genetiškai modifikuotų kukurūzų 59122 (DAS-59122-7), pagal Europos Parlamento ir Tarybos reglamentą (EB) Nr. 1829/2003(Tekstai autentiški tik prancūzų, olandų ir anglų kalbomis) (Tekstas svarbus EEE)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr.1829/2003 dėl genetiškai modifikuoto maisto ir pašarų[2], ypač į jo 7 straipsnio 3 dalį ir 19 straipsnio 3 dalį,kadangi:(1) 2005 m. sausio 24 d. Pioneer Overseas Corporation , atstovaudama Pioneer Overseas Corporation and Dow AgroSciences Europe , pateikė kompetentingoms Nyderlandų institucijoms prašymą dėl maisto produktų, maisto ingredientų ir pašarų, kurių sudėtyje yra, jie susideda ar pagaminti iš 59122 kukurūzų, pateikimo į rinką pagal Reglamento (EB) Nr. 1829/2003 5 ir 17 straipsnius (toliau – prašymas).(2) Prašymas apima ir kitų produktų, kurių sudėtyje yra arba jie susideda iš 59122 kukurūzų, pateikimą į rinką naudoti ta pačia paskirtimi kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama pagal 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EB[3] III ir IV priedus, taip pat informacija ir išvados apie pagal Direktyvos 2001/18/EB II priede nustatytus principus atliktą rizikos vertinimą.(3) 2007 m. balandžio 2 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius ir padarė išvadą, kad nėra tikėtina, jog produktų, kurių sudėtyje yra, jie susideda arba pagaminti iš 59122 kukurūzų, aprašytų prašyme, (toliau – produktai) pateikimas į rinką turės nepageidaujamą poveikį žmonių ar gyvūnų sveikatai ar aplinkai[4]. Pateikdama nuomonę EMST apsvarstė visus konkrečius valstybių narių iškeltus klausimus ir problemas, konsultuojantis su nacionalinėmis kompetentingomis institucijomis, kaip nustatyta to reglamento 6 straipsnio 4 dalyje ir 18 straipsnio 4 dalyje.(4) EMST savo nuomonėje padarė išvadą, kad pareiškėjų pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.(5) Atsižvelgiant į šias aplinkybes reikėtų išduoti leidimą dėl šių produktų.(6) Kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą[5], kiekvienam GMO turėtų būti priskirtas unikalus identifikatorius.(7) Remiantis EMST nuomone, maisto produktams, maisto ingredientams ir pašarams, kurių sudėtyje yra arba jie susideda ar pagaminti iš 59122 kukurūzų, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, pašarų, kurių sudėtyje yra arba jie susideda iš GMO, ir kitų nei maistas ir pašarai produktų, kurių sudėtyje yra arba jie susideda iš GMO, kuriems naudoti prašoma leidimo, ženklinimas turėtų būti papildytas aiškiu nurodymu, kad svarstomi produktai neturi būti naudojami auginimui.(8) EMST nuomonė taip pat nėra pagrindas taikyti specialias pateikimo į rinką ir (arba) specialias naudojimo ir tvarkymo sąlygas ar apribojimus, įskaitant jau pateiktų į rinką produktų stebėsenos reikalavimus, ar specialias Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas konkrečių ekosistemų (aplinkos) ir (arba) geografinių regionų apsaugos sąlygas.(9) Visa reikiama informacija dėl produktų leidimų turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.(10) 2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB[6] 4 straipsnio 6 dalyje nustatyti ženklinimo reikalavimai produktams, kurių sudėtyje yra arba kurie susideda iš GMO.(11) Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo[7] 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turi būti pranešta Biologinės įvairovės konvencijos Kartagenos biosaugos protokolą pasirašiusioms šalims.(12) Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą.PRIĖMĖ ŠĮ SPRENDIMĄ:1 straipsnis Genetiškai modifikuotas organizmas ir unikalus identifikatoriusŠio sprendimo priedo b punkte nurodytiems genetiškai modifikuotiems kukurūzams ( Zea mays L. ) 59122 yra priskiriamas unikalus identifikatorius DAS-59122-7, kaip nustatyta Reglamente (EB) Nr. 65/2004.2 straipsnis LeidimasLeidimai, laikantis Reglamento Nr. 1829/2003 4 straipsnio 2 dalyje ir 16 straipsnio 2 dalyje nurodytų reikalavimų ir šiame sprendime nustatytų sąlygų, išduodami dėl šių produktų:a) maisto produktų ir maisto ingredientų, kurių sudėtyje yra, jie susideda ar pagaminti iš DAS-59122-7 kukurūzų;b) pašarų, kurių sudėtyje yra, jie susideda ar pagaminti iš DAS-59122-7 kukurūzų;c) kitų nei maistas ir pašarai produktų, kurių sudėtyje yra arba jie susideda iš DAS-59122-7 kukurūzų, naudojamų ta pačia paskirtimi kaip bet kurie kiti kukurūzai, išskyrus auginimą.3 straipsnis Ženklinimas1. Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.2. Žodžiai „neskirti auginimui“turi būti parašyti ant etiketės ir prie 2 straipsnio b ir c punktuose nurodytų produktų, kurių sudėtyje yra arba kurie susideda iš DAS-59122-7 kukurūzų, pridedamuose dokumentuose.4 straipsnis Poveikio aplinkai stebėsena1. Leidimų turėtojai užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.2. Leidimų turėtojai pateikia Komisijai metines stebėsenos plane nurodytos veiklos įgyvendinimo ir rezultatų ataskaitas.5 straipsnis Bendrijos registrasŠio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip numatyta Reglamento (EB) Nr. 1829/2003 28 straipsnyje.6 straipsnis Leidimų turėtojai1. Leidimų turėtojai yra:a) Pioneer Overseas Corporation , Belgija, atstovaujanti Pioneer Hi-Bred International , Jungtinės Valstijos,taip patb) Dow AgroSciences Europe, Jungtinė Karalystė, atstovaujanti Mycogen Seeds , Jungtinės Valstijos.2. Abu leidimų turėtojai atsako už šiuo sprendimu ir Reglamentu (EB) Nr. 1829/2003 nustatytų leidimų turėtojų pareigų vykdymą.7 straipsnis GaliojimasŠis sprendimas taikomas 10 metų nuo pranešimo apie jį dienos.8 straipsnis AdresataiŠis sprendimas skirtas:a) Pioneer Overseas Corporation , Avenue des Arts 44, B-1040 Brussels, Belgijataip patb) Dow AgroSciences Europe Ltd. , European Development Centre, 3 Milton Park, Abingdon, Oxon OX14 4RN, Jungtinė Karalystė.Priimta Briuselyje,Tarybos varduPirmininkasPRIEDASa) Pareiškėjai ir leidimų turėtojai:Pavadinimas: Pioneer Overseas CorporationAdresas: Avenue des Arts 44, B-1040 Brussels, BelgijaPioneer Hi-Bred International , Inc., 7250 NW 62nd Avenue, P. O., Box 552, Johnston, IA 50131-0552, Jungtinės Valstijos, vardutaip patPavadinimas: Dow AgroSciences Europe Ltd.Adresas: European Development Centre, 3 Milton Park, Abingdon, Oxon OX14 4RN, Jungtinė Karalystė.Mycogen Seeds c/o Dow AgroSciences LLC , 9330 Zionsville Road, Indianapolis, IN 46268-1054, Jungtinės Valstijos, vardub) Produktų paskirtis ir specifikacija:(1) maisto produktai ir maisto ingredientai, kurių sudėtyje yra, jie susideda ar pagaminti iš DAS-59122-7 kukurūzų;(2) pašarai, kurių sudėtyje yra, jie susideda ar pagaminti iš DAS-59122-7 kukurūzų;(3) kiti nei maistas ir pašarai produktai, kurių sudėtyje yra arba jie susideda iš DAS-59122-7 kukurūzų, naudojami ta pačia paskirtimi kaip bet kurie kiti kukurūzai, išskyrus auginimą.Genetiškai modifikuoti kukurūzai DAS-59122-7, kaip aprašyta prašyme, išreiškia proteinus Cry34Ab1 ir Cry35Ab1, kurie suteikia apsaugą nuo tam tikrų kietasparnių kenkėjų, pavyzdžiui, vakarinio lapgraužio lervų ( Diabrotica spp.), ir PAT proteiną, naudojamo kaip pasirenkamasis žymuo, kuris suteikia toleranciją amonio gliufosinato herbicidui.c) Ženklinimas:(1) Laikantis Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje bei Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.(2) Žodžiai „neskirti auginimui“turi būti parašyti ant etiketės ir prie 2 straipsnio b ir c punktuose nurodytų produktų, kurių sudėtyje yra arba kurie susideda iš DAS-59122-7 kukurūzų, pridedamuose dokumentuose.d) Aptikimo metodas:-  Konkretaus įvykio realaus laiko kiekybine PGR paremtas metodas genetiškai modifikuotiems DAS-59122-7 kukurūzams.-  Įteisintas Bendrijos etaloninės laboratorijos, įkurtos Reglamentu (EB) Nr. 1829/2003, paskelbtas adresu: http://gmo-crl.jrc.it/statusofdoss.htm-  Etaloninė medžiaga: Etaloninė medžiaga ERM®-BF424 prieinama Europos Komisijos Jungtinio tyrimų centro (JTC) Etaloninių medžiagų ir matavimų institute (IRMM) adresu: http://www.irmm.jrc.be/html/reference_materials_catalogue/index.htme) Unikalus identifikatorius:DAS-59122-7f) Informacija, kurios reikalaujama pagal Biologinės įvairovės konvencijos Kartagenos biosaugos protokolo II priedą:Biologinės saugos informacijos rinkimo, apdorojimo ir skleidimo centras, įrašo Nr.: Žr. [ užpildyti gavus pranešimą ]g) Produktų teikimo į rinką, naudojimo arba tvarkymo sąlygos arba ribojimai:Nereikalaujama.h) Stebėsenos planas :Direktyvos 2001/18/EB VII priede nurodytas poveikio aplinkai stebėsenos planas.[Nuoroda: internete paskelbtas planas ]i) Į rinką pateikto žmonėms vartoti skirto maisto stebėsenos reikalavimai :Nereikalaujama.Pastaba: nuorodos į susijusius dokumentus laikui bėgant gali kisti. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre. [1] http://www.efsa.europa.eu/en/science/gmo/gm_ff_applications/more_info/809.html[2] OL L 268, 2003 10 18, p. 1. Reglamentas su pakeitimais, padarytais Komisijos reglamentu (EB) Nr. 1981/2006 ( OL L 368, 2006 12 23, p. 99 ).[3] OL L 106, 2001 4 17, p. 1. Direktyva su paskutiniais pakeitimais, padarytais Reglamentu (EB) Nr. 1830/2003 ( OL L 268, 2003 10 18, p. 24 ).[4] http://www.efsa.europa.eu/en/science/gmo/gm_ff_applications/more_info/809.html[5] OL L 10, 2004 1 16, p. 5.[6] OL L 268, 2003 10 18, p. 24.[7] OL L 287, 2003 11 5, p. 1.